Datorren abenduaren 10ean Zegamak hondakinak biltzeko sistema berria estreinatuko du. Emango den aldaketa Zegamako udalak aho batez hartutako akordioan oinarritzen da. Bere helburua gaikako bilketa ahalik eta altuena lortzea da eta zabortegian botatakoa gutxitzea, Europatik datozen arauak betetze aldera.\nSistema berrian egungo birziklatzeko lau edukiontziak mantentzen dira (beira, papera, ontziak eta organikoa). Betiko zabor-edukiontzi irekia ordea, kendu egingo da. Hau da zalantzarik gabe, aldaketa nagusia.\nBere ordez, edukiontzi txikiago bat jarriko da, grisa, errefusa soilik jasoko duena (birziklatu ez daitekeena alegia). Edukiontzi gris berri hau beti itxita egongo da eta astean behin txartelarekin irekiko ahal izango da soilik (asteazkenetan, 00.00-24.00 bitartean). Azpimarratu mankomunitateko Ordenantzan bereziki ezartzen dela edukiontzi grisean ezin daitekeela material birziklagarririk bota ezta zaborrak lurrean utzi ere.\nSistema osatzeko, herriko 2-3 puntutan, pixoihalentzako edukiontzi bereziak jarriko dira, behar hori eduki eta eskaria egiten dutenetzat. Edukiontzi hauek ere txartelarekin irekiko dira. Errefusarentzako edukiontzi grisa erabili ahal izateko ezinbestekoa da herritarrak udaletxera joatea txartela eskatzera, azaroaren 17tik 21erako aste barruan (etxebizitza bakoitzeko txartel bat emango da):\nAzaroaren 17tik 21era: 9.00-14:00\nAzaroak 18 eta 20: 16.00-19.00\nTxartela eskatzeaz gain, atendituko dituzten ingurumen hezitzaileek, pixoihalentzako edukiontzi berezia erabiltzeko eskaerak ere jasoko dituzte, organikoa oraindik bereizten ez dutenei sorta bat emango die debalde (sukalderako ontzitxoa, giltza eta poltsa konpostagarriak) eta zalantza guztiak argituko dituzte.\nDendak eta elkarteak aurki banan bana bisitatuko dira, zeren hauek ezingo dituzte kaleko edukiontzi grisak erabili. Errefusa astean behin establezimendu aurretik jaso zaie. Horretarako denda eta elkarte bakoitzak erabilera esklusiboko ontzi edo edukiontzi gris txikia izango du.\nZegama Mixtoa | PDF [1.1 Mb.]


200g azukre,130g txokolate,130g irina, 5 arrautza, 120g margarina, bainila, azukrea eta legami pakete ½.\nMargarinaren eta azukrearen erdiarekin krema bat prestatu oso ondo nahastuz. Bitartean txokolatea baino marian urtu eta gehitu. Gorringoak banaka gehitzen joan oso ondo nahastuz. Gainontzeko azukre eta margarina eta bainila gehitu (pixka bat).\nBitartean, zuringoak elur puntuan jarri eta gogorrak daudenean, kontu handiz nahastu beste guztiarekin.\nAzkenik irina eta legamia tamizatuz gehitzen joan eta kontu handiz nahastu. Dena ondo nahastua dagoe-nean, tartak egiteko molde batean jarri (aurretik margarina eta irinarekin prestatuz moldea). Labean egin 175ºC-tara 45 minutu eta 1 ordu artean (egina egon arte). Labetik atera eta hozten utzi.\n6 koilarakada ur 120g glacé azukre150g txokolate Almendrak laminatan.\nTxokolatea, azukrea eta ura bainu marian urtu, dena ondo nahastua eta urtua egon arte.\nAurretik eginiko tarta hotza dagoenean, erditik moztu 2 kapa eginez. Bi kapen artean orain prestaturiko txokolate pixka bat jarri, tapa jarri eta gainetik eta aldeetatik margotu gainontzeko txokolatearekin. Gainetik almendrak jarri eta hozten utzi.\nTxokolatea hozten denean, gogortu egingo da. Jateko prest!\nArgitaratzailea NAGUSIA noiz 13:33


Pentsioen erreformaren kontrako mobilizazioek indartsu segitzen dute | Ekonomia | Berria\nNoiz sortua: 2020-01-16 16:32:57\nPentsioen erreformaren kontrako mobilizazioek indartsu segitzen dute\n2.000 lagun bildu dira Baionan pentsioen erreformaren kontra. Manifestazioaren ondotik, LREM alderdia bilera egiten ari zen ostatura sartu dira protestariak.\nBaionako portuko langileak, goiz honetako manifestazioan BERRIA Tamaina handiagoan ikusi\nErreformaren kontrako mobilizazioak 43. eguna bete du gaur. Frantziako Gobernuak orekarako adina behin-behinean kenduko zuela iragarri arren, mugimendu soziala ez da isildu. Orain arte, trenbideetako langileek eraman dute greba nagusiki, baina, sindikatuen arabera, sektore berri batzuk batzen ari dira. Enpresa pribatuak ordezkatuak izan dira gaur Baionan, hala nola Dassault eta Safran. Publikoan, irakasleen mobilizazioa saretzen ari da: badu aste bat ikastetxeen arteko biltzarrak antolatzen dituztela. Goiz honetan, Baionako Estitxu Robles Arangiz kolegioa hetsia zen, irakasle eta langile gehienak grebara batu direlako. Ipar Euskal Herriko beste hainbat ikastetxetan ere, ohikoa baino grebalari gehiago kontatu dituzte, Donibane Garaziko Nafarroa lizeoan, adibidez.\nTxomin Hiriart Urruti historia irakaslea da Baionako Estitxu Robles Arangiz kolegioan, eta honela mintzatu da: «Greban gara erreforma honen salatzeko. Gobernua zuzengabetasun osoz ari da; aberatsen eta xumeen arteko zuloa etengabe handitzen du; beti pertsona beren zerbitzuko ari da». Azaldu du irakasleak grebarako prest daudela: «Gure ikastetxea bosgarren aldiko hetsia da, eta sentitzen dugu irakasleen baitan zerbait mugitzen ari dela. Gure artean saretzen ari gara, eta, horren bidez, eraginkorragoak izan gaitezke».\nTrenbideetako langileek «eskertzen» dute beste sektoreen mobilizazioa. Julien Delion CGTko kidea da, eta abenduaren 5ean ekin zion grebari. «Gure greba zaila da, luzea da, baina oraindik indarrak baditugu. Beste sektore batzuk mugitzen ari dira, ikastetxe batzuk hetsi dituzte, Frantziako portu andana blokeatuak dira... Sektore ezberdinetako langileen arteko elkartasunari esker lortuko dugu irabazi arte segitzeko indarra». Trenbideetako langileek greba arintzeko hautua egin dute egungo biltzarrean: intersindikalak deituriko egunetan greba eginen dute, baina greba iraunkorra ez dute denek segurtatuko.\nManifestazioaren ondotik, Baionako Herriko Etxera jo dute dozenaka ekintzaile, bertan LREM alderdiaren bilkura bat bazelako. Protestariak indarrez sartu dira, baina Frantziako Poliziak eragotzi die bilkura gelara hurbiltzea. LREM alderdiari eta Emmanuel Macron Frantziako presidenteari «erreforma suntsitzaile hori bukatzeko» eskatu diote sindikatukideek. Iragarri dute ekintza eta mobilizazioek segituko dutela eta biltzar orokorretan parte hartzeko dei egin dute.


BALUARTE - Pietas: Opera eta Jainkozaletasuna - Ikuskizunen egutegia - Ikuskizunak Kontzertuak\n2018ko Erlijio-Musika Jaialdia\n28 martxoa, asteazkena 20:00etan. · Ganbera Aretoa\nMusikak, oro har, eta operak, bereziki, entzulearengan sentipenak eta sentimenduak pizteko balio du. Haren bitartez hurbiltzen gara konpositoreek helarazi nahi diguten errealitate historikora. Erlijio-musika gizartearekin batera aldatuz joan da, genero desberdinetatik igarota eta konposizio-teknika, instrumentu eta ahots-garapen berriekin osatuz.\nGaurkoan erlijio-musikako kontzertuetan ezohikoa den genero bat dakargu. Bada, opera izango dugu protagonista, ikuspegi ausart eta desberdina ekarriaz. Kontzertu honek adierazpen espiritual eta artistiko gisara aurkezten du musika, mistizismoz eta dramatismoz jositako obrekin, Puccini, Verdi, Bizet edo Mascagni konpositoreen hainbat erlijio-piezaren bitartez.\nCarmen Solís – Sopranoa\nEduardo Sandoval – Tenorra\nAizaga Ganbera Abesbatza\nEugenia Echarren kantu-eskolako korua\nPiano-jotzailea – Marta Romo\nZuzendaria – Javier Echarri\n* IRAUPENA: ORDU 1


Agurra – Ikasle eta irakasle\nEz da hau Sarean izango dudan lehendabiziko txokoa; azkena ere ez, seguruenik. Beharbada ezagutuko duzu nire kanpamentu nagusia, Botxotik ziberespaziora. Bertan idatzi dut inoiz hezkuntzaz; euskaraz, berriz, maiz. Baina bien uztarketa izango dut iparrorratz hasi dudan bide berri honetan.\nBadaramat denboratxoa blogeatzen; horrexegatik, agian, ez nago honen ziur Goio Aranak adierazitako bigarren lorealdian gauden (baina erreparatu diot dekalogoari, ez pentsa) Hizkuntzarekiko zor bat dudala sumatu dut agian; edota, berriz ere, ezezkoa ematea kosta zaidala. Azken finean, hemen naukazu, Sarean eta sareetan beste topagune bat erakitzeko borondateaz.\nAgur t’erdi [Enlace roto.], eta bereziki zuri, irakurle lagun horri. Bidaide (eta ez gogaide ezinbestean, elkarrizketa eta eztabaidari tokia eskainiko baitiogu, irakurle ezezik solaskide ere izanik) izango zaituztedalakoan…\nPosted on 2013/02/07 2014/02/07 Author Iñaki MuruaCategories Sin categoríaTags aurkezpena\n3 thoughts on “Agurra”\n2013/02/15 at 10:15\nSorte on leku honetan!! Berri on bat izaten da beste leku ezberdinean zu irakurtzea.\nIkasle eta irakasle “en apuros” 🙂\n2013/02/16 at 12:56\nOraindik ez nago estu eta larri, baina zeu ere ez zabiltza horrela, ez Sarean ez aurrez aurre !\nEta begira, lehendabiziko agurra da zurea. Mila esker hemendik ere agertzeagatik 🙂\nPingback: Hiru urte zurekin | Ikasle eta irakasle\nNext Next post: Baina, nor da hau?


Aiaraldeko familiei zuzenduta egongo da Araba Euskaraz jaiko egitaraua - Laudio - Aiaraldea.eus\nAiaraldeko familiei zuzenduta egongo da Araba Euskaraz jaiko egitaraua\nTxabi Alvarado Bañares 2021-06-15 17:09\nGaur egin dute egitaraua aurkezteko prentsaurrekoa. / Aiaraldea.eus\nGaur aurkeztu dute egitarau osoa. Ekintzetan parte hartzeko beharrezkoa izango da aurretik izena ematea.\nDatorren ekainaren 20an ospatuko da Araba Euskaraz jaia Laudion. Gaur egin dute egitaraua aurkezteko prentsaurrekoa, Laudio Ikastolan.\nPandemia egoerara moldatutako eguna antolatu dute, Aiara Murga Egiaren hitzetan. Hala ere, Laudio Ikastolako lehendakariak gaineratu du ospakizunak garrantzitsua izaten jarraituko duela, “Arabako ikastolen hezkuntza proiektuak garatu ahal izateko eta, are gehiago, pandemiak horrenbeste kaltetu dituen euskara eta euskal kulturari bidea (ber)zabaltzeko”.\nBi gune atonduko dituzte egun horretan: Euskararen plaza eta Euskararen basoa. Aldai eta Herriko plazen artean kokatuko dute lehena, eta Lamuza parkean bigarrena. 10:00etan egingo dute irekiera ekitaldia, eta arratsaldera arte luzatuko da egitaraua.\nMusikak protagonismo nabarmena izango du, Go!azenen ikuskizuna eta Maider Zabalegiren edota Aiama eta Aneguriaren kontzertuak egongo baitira, besteak beste. Dantzak ere izango du tartea, Laudioko Akelarre, Itxarkundia eta Untzueta taldeen eskutik. Bertso saioaz, pilota partiduez eta umeentzako jolas eta tailerrez ere gozatu ahalko da. ‘Dekatloia’ da egingo duten jokoetako bat, “euskal kulturan sustraituta dauden euskal joko eta kirolez osatutako topaketa ludikoa”.\nHorrez gain, azoka ere egongo da Laudio BHI Institutuko egun osoan zehar, 41 posturekin, “tokiko ekoizleei bidea zabaltzeko”. Tonbola ere burutuko dute, ikastolako familia eta langileen zein herriko merkatari eta ostalarien ekarpenekin, eta Araba Euskarazen denda ere egun osoan zehar egongo da irekita.\nIzen ematea derrigorrezkoa\nAntolatzaileek ziurtatu dute ekintza guztietan bermatuko direla COVID-19aren aurkako neurriak. Gauzak hala, beharrezkoa izango da aurretik izena ematea, Laudioikastola.eus atarian.\nMurgak nabarmendu duenez, aurtengo Araba Euskaraz jaia ez da egun bekarrera mugatu. “Hainbat dira ikasturtean zehar burututako jarduerak, eta ekainaren 20an, jarduera sorta horri itxiera emango diogu ibilbiderik eta kontzertu erraldoirik izango ez duen programa batekin”, azaldu du ikastolako lehendakariak.\nAurtengo Araba Euskaraz jaia “eredu” gisa baliatu nahi dute, datozen urteetako edizioei begira. “Hogei egun falta dira, eta oraindik gehiegi aurreratu ezin dugun arren, datozen urteetarako Araba Euskaraz nolakoa izatea nahi dugun ere prestatzen gabiltza”, aurreratu du Liher Larrea Ibabek, Arabako Ikastolen Elkarteko lehendakariak, “baina, aurtengoa eredugarri bihurtu eta borobil dezagun lehendabizi eta tantaz tanta etorriko dira hurrengoak”.


Biblioteka Eguna: ipuin saioak gaur Kulturaten, 19:00etan hasita - Arrasate - Goiena.eus\nBiblioteka Eguna: ipuin saioak gaur Kulturaten, 19:00etan hasita\nJokin Bereziartua Lizarazu 2013-10-24 10:30\nGaur da Biblioteka Eguna. Estatuko hainbat herri eta liburutegitan ospatzen den jaia da, Amigos del Libro elkarteak antolatuta. Aurten lehen aldiz, Arrasateko udal bibliotekak ere zenbait ekintza antolatu ditu.\nIpuin saioak antolatu dituzte: astelehenean Kontu Kantoi saioa egin zuten Santa Marinan, umeendako.\nAtzo, La Tartana Teatro taldearen eskutik, El Guardian de los cuentos saioa egin zuten Kulturateko areto nagusian, 6 urtetik gorakoendako. Egitarauarekin amaitzeko, gaur bi saio egongo dira helduendako, Kulturateko areto nagusian (19:00): Boni Ofogo kontalari afrikarra –gazteleraz– eta Koldo Amestoy –euskaraz–.\nLiteratura solasaldiak, gertu\nBestalde, hastear dira literatura solasaldiak. Euskarazko lehen saioa urriaren 30ean izango da eta Brigit Vanderbekeren Muskuiluak afaltzeko liburuaren gainean egingo dute berba. Gaztelerazko saioek, berriz, antzerkia izango dute ardatz; hilaren 29an izango da lehen saioa, William Shaskespeare-n La Tempestad obraren gainean.


Agustina Pontestari aipamen berezia | Lezo.eus\nAgustina Pontestari aipamen berezia\nLezoarrak euskararen alde egindako ibilbidea saritu dute\nOarsoaldeko Euskara Batzordeak “Oarsoarrak Euskararen saria” banatu zuen joan den azaroaren 27an. Sari banaketa ekitaldian Agustina Pontesta andereño, bake epaile ohi eta euskaltzale lezotarrari aipamen berezia egin zioten.\nEuskararen alde lanean eginiko ibilbideagatik jaso zuen Agustina Pontestak aipamen berezia, “egindako jarduera guztiengatik eta ibilbide profesional guztian zehar euskara ezpainetan eramateagatik.\n70eko hamarkadan Lezoko ikastolaren bultzagileetako bat izan zen Agustina, andereño izateaz gain. Hainbat libururen egile ere bada, beti ere euskaraz idatziak –Pinocho liburuaren lehenengo itzulpena euskaraz berak egina da-.\nHerriko bake-epaile izan zen garaian tokiko justiziaren esparruan eta justizian, oro har, euskarari bidea zabaltzen lagundu eta eragin zuen suharki; jaiotza, heriotza, ezkontza eta bestelako agiriak euskaraz egin zitezen sustatzen, izen-abizenak euskaratzen eta abar.\nUdalean euskara zinegotzi ere izan zen 1995-1999 legegintzaldian eta euskararen bidegile hainbat eta hainbat alorretan, EKBn, Pasaia-Lezo Lizeoan, Orratx! Kultur Elkartean eta abarretan.\n“Oarsoarrak Euskararen saria”\nAurtengo saria Errenteria-Oreretako Mintzalaguna egitasmoarentzat izan da. Euskara ikasten ari diren eta erabiltzeko aukerak ez dituztenei ematen dien bultzada eta laguntzagatik. Saria Mintzalaguna egitasmoko Mertxe Arano eta Mari Mar García ordezkariek jaso zuten.


Saint-Denis-du-Béhélan - Wikipedia, entziklopedia askea.\nEric WOHLSCHLEGEL (2014-2020)\n48° 52′ 31″ N, 0° 55′ 54″ E / 48.875277777778°N,0.93166666666667°E / 48.875277777778; 0.93166666666667Koordenatuak: 48° 52′ 31″ N, 0° 55′ 54″ E / 48.875277777778°N,0.93166666666667°E / 48.875277777778; 0.93166666666667\nSaint-Denis-du-Béhélan Frantziako udalerria da, Eure departamenduan dagoena, Normandia Garaia eskualdean. 2013an 208 biztanle zituen.\n2007an Saint-Denis-du-Béhélan udalerrian erroldatutako biztanleak 149 ziren. Familiak 60 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 24 seme-alabarik gabeko familiak ziren, 20 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 69 etxebizitza zeuden, 58 familiaren etxebizitza nagusia ziren, 5 bigarren erresidentzia ziren eta 6 hutsik zeuden. Etxebizitza guzti hauek 68etxeak ziren. 58 etxebizitza nagusietatik 50 bere jabearen bizilekua ziren, 7 alokairuan okupaturik zeuden eta 1 doan lagata zegoen; 1ek gela bat zuen, 1ek bi zituen, 4 etxek hiru zituzten, 14 etxek lau zituzten eta 38 etxek bost zituzten. 43 etxek euren parking plaza propioa zuten azpian. 23 etxetan ibilgailu bat zegoen eta 32 etxetan bat baino gehiago zituzten.\nSaint-Denis-du-Béhélan udalerriko biztanleria-piramidea 2009an .\n2007an lan egiteko adina zuten pertsonak 100 ziren, horien artean 74 aktiboak ziren eta 26 inaktiboak ziren. 74 pertsona aktiboetatik 70 lanean zeuden (38 gizon eta 32 emakume) eta 4 langabezian zeuden (3 gizon eta 1 emakume). 26 pertsona inaktiboetatik 10 erretiraturik zeuden, 6 ikasten zeuden eta 10 "bestelako inaktibo" gisa sailkaturik zeuden.\n2009an Saint-Denis-du-Béhélan udalerrian 63 unitate fiskal zeuden, 185 pertsonek osaturik. Pertsona bakoitzeko diru-sarrera fiskalaren mediana urteko 19.402 euro zen. \n2000. urtean Saint-Denis-du-Béhélan udalerrian 10 nekazaritza-ustiategi zeuden, 693 hektarea erabiltzen.\nWikimedia Commonsen badira fitxategi gehiago, gai hau dutenak: Saint-Denis-du-Béhélan\nOrriaren azken aldaketa: 11 urtarrila 2016, 08:26.


Eskuoihalak ehuntzea Loom hornitzailea eta fabrikatzailea - Txinako fabrika - Shandong Lujia Machinery Co., Ltd.\nHasiera > Produktuak > Shuttle Looms > Eskuoihalak ehuntzea\nGA615BA eskuoihala ehuntzeko telesaila gehien kotoizko pila begizta ehuntzen da. Pertsonaia teknikoa ehunen aurpegi bakarreko edo bikoitzeko pila bat da. 3or4 picks.The eskuoihal ehungintzarako makinak 4 ehundurekin ehundu daitezke. material edo kooperazio ezberdinekin).\nEskuoihala ehuntzeko eskuoihal honek eskuoihalak eta eskuoihalak ehundu ditzake. Eskuoihalak ehuntzea jacquard mekanismoarekin hornituta badago, irudi-buruko buruak sor ditzake eskuoihalak, eskuoihalak.\nEskuoihalak ehuntzea Technical Detail:\npick multi-anezka kaxaren telesaren eredua geldialdi automatikoa eta trama teilatua gelditu ondoren eskuz egin behar da.\nEspazio estandar estandarra:\n1350mm. 1500mm, 1800mm\nBiradera ardatz abiadura:\nKutxa aldatzeko mugimendua:\nAukera kopuru berdineko anezka kaxak aldatzeko txartelak kontrolatuta\nEtxaurreko markoaren kopuruaes:\nUrdidura-habeen bridaren diametroa:\n1458mm (pila urdina) 1495 (lurra okertu)\nArroparen diametro osoa:\nOro har dimentsioa teila:\n1350mm L2654mm x W1617mm x H2215mm.\nHot Tags: Eskuoihalak, ehuna, Txina, fabrikatzailea, hornitzailea, fabrika, Txinan egina, aurreratua, kalitate handikoa, berriena, kalitatea, prezioa, aurrekontua\nGA615A3 (4X4) Makina anitzeko kutxa-mahaiaGA615A3 hustubide anitzeko kutxaren telesailaGA615BA anitzeko anitzeko kutxa eskuoihalaMakina anitzeko kutxa-mahaia


Riomundo :: Libelista\nBertold Brechtek dio bere gogoaren aurka, bortxaz, egoerak behartuta herria, familia, etxea utzi eta kanpora joan beharra duen hori, ez dela emigrantea, desterratua baizik. Ikuspuntu horrek eraman du egilea, zenbait galderaren erantzun bila. Bizitzaren emariak milaka eta milaka pertsona, familia, hara eta hona mugitzen ditu. Eta beti dago arrazoi bat atzean, beti dago istorio bat, ibai bat, bizitza horiek hara eramaten dituena: gerra, maitasuna, beldurra, esperantza... Euskal Herrira ere iritsi ziren desterratuz betetako trenak. Lur ezezagun hontara, bizibide hobearen bila zetozen milaka eta milaka emigrante familia haiek. Horietako baten istorioa da honakoa. Maletaz eta istorioz zamatuta trenetik jaitsi eta Vascongadas izeneko lur arrotz eta amiltsuan bizitzen jarri zen familia baten abentura. Egun, munduko edozein bazterretan gertatzen ari den bezalaxe, Euskal Herriaren historian berebiziko garrantzia izan duen fenomeno batean girotutako nobela da hau. Han hasi eta hemen jarraitu, lurraldeak zeharkatu eta belaunaldien zubipetatik iragan; inoiz bukatzen ez den istorioa.


Indarkeria matxista aztertzen, konponbide bila | Gizartea | Berria\nIndarkeria matxista aztertzen, konponbide bila\nBigarren eguna dute gaur Euskal Herriko V. Jardunaldi Feministek. Lehen mahai ingurua egin dute, eta tailerretan zein eztabaidetan murgildu dira Durangon daude 3.000 emakume inguru. Indarkeria matxista aztertzen ari dira arratsaldean.\nArratsaldeko mahai inguru nagusia. @saldabadagoV\nUxue Gutierrez Lorenzo - Oihana Elduaien Uranga -\nBost ardatz nagusi dituzte V. jardunaldi feministek: bizitzak erdigunean jartzea, dekolonialitatea, gorputza eta sexualitatea, indarkeriarik gabeko bizitzak eta mugimendu feministari berari buruzko eztabaida. Atzo landu zituzten aurreneko biak, eta gaur ondorengo biei ekin diete. Gainera, Kurdistango emakumeei elkartasuna adierazteko argazki bat ere atera dute, "Turkia hiltzaile, okzidente laguntzaile" oihu artean. Arratsaldean, berriz, euskal presoak izan dituzte gogoan:\nGurekin egon ezin duten emakume presoak gogoan izan ditugu! #saldagara #SaldaBadago #jardunaldifeminista pic.twitter.com/hhAzSOzJ7E\n— Salda Badago (@SaldaBadagoV) November 2, 2019\nIndarkeria gabeko bizitzak eraikitzen mahai ingurua izan da arratsaldeko ekitaldi nagusia. Han, Bego Zabalak nabarmendu du feminismoak nahi duena zigorren eztabaidaz harago doala. Feminismoarentzat, garrantzitsua, kontakizunaren lehia irabaztea dela esan du. Auzitegiek jar dezaketen zigorraz harago, gizarteak erasotzaileari eman diezaiokeen zigorra garrantzitsuagoa dela. "Errelatoa eraiki eta Manadaren epaia Altsasukoarekin konparatzen badugu, ez da aurrenentzat espetxe urte gehiago nahi ditugulako, baizik eta Altsasukoak askatzea nahi dugulako". Auzitegi Nazionala desegiteko ere eskatu du, "bide batez".\nJustizia feminista taldeak ere hitz egin du. Foro Sozialaren barruan sortutako taldea da, eta, nabarmendu dutenez, feminismoaren inplikazioa ezinbestekoa da euskal gatazka politiko armatuaren gaian. Justizia feminista dute helburu, eta hura pentsatzea, eraikitzea eta aplikatzea dute xedea. "Egungo justizia sistemaren azpian, zapalkuntza ezberdinak daude (matxismoa, arrazakeria, ...) eta beraz, subjektu batzuk bigarren mailako herritarrak sortzen jartzen ditu".\nGoizean, berriz, Gorputzak eta sexualitatea mahai inguruan subjektuaren inguruan eta inposaturiko sexualitate ereduaren bueltan hausnartu dute Medeak, Ozen, Elkartean, Bala eta Sare Lesbianistako kideak.\nElkarteaneko kideek salatu dute urritasun fisikoa dutenek ez dutela beren sexualitatearen inguruan erabakitzeko "inolako aukerarik"; eta nabarmendu dute, bereziki txarra dela emakumeen egoera. "Libre izan nahi dugu, ez inoren mendeko. Zaintza nahi dugu, baina ez esklabotza".\nOzen elkarteko kideek Transmisoginia espazio feministetan txostena aurkeztu dute. Estereotipoetatik at dauden pertsonak "baztertuak eta bortxatuak" direla salatu dute, eta izartxoen erabilera "anbiguoa eta nahasgarria" dela.\nBALAko kideen nabarmendu dute "bollera izatea borroka egiteko modu bat" dela, eta "identitate politikoa". Medeak-eko kideek, bestalde, ohartarazi dute "gorputzaren eredu bakarrarekin bat egiten ez dutenak munstrositatean giltzapetzen" ditugula; "agian ez gara zuzentasunaren dantzetatik irteten... Ez gara ausartu sorgin dantza horretan txortan egiten".\nArratsaldeko mahai inguru nagusian ari dira lantzen laugarren gai nagusia, Indarkeria gabeko bizitza eraikitzen izena jarri dioten mahai inguruan. Eta, bihar, mamiaren mamia aztertuko dute. Orain arte hitz egin eta eztabaidatutako guztia kontuan hartuta, mugimendu feminista bera aztertu, eta aurrera begirako estrategiak zehazten saiatuko dira.\nNoski, dena ez da entzutea: hainbat eztabaida eta mahai inguru dituzte aukeran parte hartzaileek, goizez eta arratsaldez. Eta kontzertuak eta ikuskizunak ere bai. Saretze guztiak ez baitira testuinguru berberetan egiten.\nUxue Gutierrez Lorenzo - Oihana Elduaien Uranga


Armand Curutchet - Mintzoak - Ipar Euskal Herriko ahozko memoriaren ataria\nArmand Curutchet 1940ko ekainaren 16an sortu zen. Burasoak beskoiztarrak zituen (Beskoitzen sortuak biak). Aitak bi ofizio zituen: harakin eta baserri ttipi batean laborari (6 edo 7 behi). Amak eta amatxik Baionako merkatuan saltzen zituzten aitak merkatuetan (Hazparne, Ezpeleta) eta etxaldeetan erosten eta Beskoitzeko Caserna etxeko hiltegian hiltzen zituen aratxeak. Aktibitate horrek ama hil arte iraun zuen (1970).\nBere lehen bizilaguna den René Dubrocq-ek bezala, Armand Curutchetek Urgazietako eskola publiko mistoan ikasi zuen (klase bakarra). 13 urterekin, burasoek Hazparneko San Josepe kolegiora igorri zuten (1953-1957), eta, han, zertifikata eta brebeta bildu zituen. Ondotik, Baionako lizeoan sartu zen urte batez (1957-1958), eta, gero, Leskarreko Irakasleen Eskola Normalean (1958-1962), non bi batxilergoak (lehena eta terminala: zientzia esperimentalak) eta lanbide-heziketako urtea egin baitzituen.\nHazparneko Zelai auzoan urte batez lan egin eta gero soldadutza egin ondoan (Périgueuxen eta gero Aljerian), 1964ko irailean Baionako Aristide Briand eskolan izendatu zuten, eta han egon zen, 1995eko ekainean erretreta hartu zuen arte.


Herriko historiaren pasarteak ezagutzeko hitzaldia izango da larunbatean | El Diario Vasco\nAlto-urolaHerriko historiaren pasarteak ezagutzeko hitzaldia izango da larunbatean\nHerriko historiaren pasarteak ezagutzeko hitzaldia izango da larunbatean\nEzkio. Goiko auzoa eta herrigunea. / GALILEA\nHistorialaria eta Urretxuko artxibozaina dugun Koldo Argandoñak bisitatuko gaitu larunbata honetan arratsaldean, bere ikertze lan ugarien artean aukeraketa bikaina egin ondoren, gure herriaren pasarte berezi batzuk aditzera emango dituelarik.\nHerriko liburutegiak eta Udalak antolatuta, Yartu kultura elkartearen laguntzaz, larunbatean arratsaldeko 17:30ean hasiko da ekitaldia udaletxeko goiko solairuan. «'Villa' titulua erosi ondoren, 1665. urtean, ezkiotarrak udaletxe berria non jarri erabaki behar zuten: goian Barrena etxean ala beheko auzoan, Anduagan. Bozketa egin zuten eta azalduko du zein baserritakoek eman zuten botoa eta zer aukeratu zuten. Baita ere zergatik 1727tik aurrera Santa Luziako feria ez den egiten Ezkion...» azaltzen dute antolatzaileek. 1640-1680 urte bitartea azalduko du batik bat.\nHitzaldia amaitu eta mokadutxoa egongo da bertaratutako guztien-tzat. Umezaintza zerbitzua ere eskainiko da behar duten familientzat.\nSe pone en marcha un microbús temporal entre Legazpi y Oñati\nAgradecimiento de la asociación contra el cáncer AECC de Gipuzkoa al pueblo de Legazpi\nAraman esango dio agur Gure Zirkuak aurtengo birari eta sarrerak gaurtik salgai\nArteaz gozatzeko aukera bikaina museoan Las Chirlas, con 'Misión insumisión', a la final del Antzez Motz


Sebastian Yatra aurtengo Bilbao Musik Fest-en izango da – Gazteon KZ\nSebastian Yatra Bilbao Musik Fest 2022 jaialdian parte hartzeko baieztatutako lehen artista izan da. Kantari kolonbiarra Miribillako Bilbao Arenan arituko da ekainaren 18an. Bertan, Chica ideal edo Pareja del año bezalako abesti arrakastatsuak interpretatuko ditu. Kontzertua 21: 00etan hasiko da eta sarrerak eskuragarri daude www.entradasnervion.com webgunean.\nKolonbiar musikaria, musika latinoaren errebelazioetako bat bihurtu da azken urteotan. Hollywoodeko Oscar saria eskuratu nahi du abesti original onenaren atalean, Beyoncerekin, Ariana Grandekin eta Jay – Zrekin borrokatu beharko du saria lortzeko Bilbao Musik Fest jaialdian aritu aurretik.\nYatra, 24 urtekoa eta Medellinen jaioa, Estatura itzuliko da bere hirugarren diskoa, Dharma (Universal), aurkezteko. “Bira sorpresaz beteta etorriko da”, Nervion Flyn sustatzaile bizkaitarraren arabera. Bere banda osoaz gain, Yatrak “dantza talde ikusgarria” izango du.\n← Donostiako dFeria jaialdiaren programazio eszenikoa aurkeztu da\n“No somos nada” La Polla Recordsen dokumentala estreinatuko da →\nBizkaiko musikariek Los Rodriguez omenduko dituzte larunbatean Bilboko Kafe Antzokian\n2020-01-16 2021-03-08 Unai Gandarias


Bilboko Udalak 'Go!azen' ikuskizunerako sarrerak zozkatuko ditu | El Correo\nZurekinBilboko Udalak 'Go!azen' ikuskizunerako sarrerak zozkatuko ditu\nBilboko Udalak 'Go!azen' ikuskizunerako sarrerak zozkatuko ditu\nIkuskizun honekin amaituko da urtarrilaren 20an hasi zen Ikusi eta Ikasi programaren hamalaugarren edizioa\nELCORREO.COM Viernes, 13 abril 2018, 23:13\nBilboko Udalak sarrerak zozkatuko ditu 'Go!azen' ikuskizuna ikusteko izena ematen duten haurren artean. Izena emateko epea igandean amaituko da, eta www.ikusietaikasi.eus webgunean egin behar da. Bilbon erroldatuta dauden eta 2008 eta 2013 artean (biak barne) jaio diren umeek parte hartu ahal dute, hau da, 5 eta 10 urte bitartekoek.\n'Go!azen' ikuskizunarekin bukatuko da Bilboko Udalak eta Euskaltzaleen Topaguneak antolatzen duten Ikusi eta Ikasi programaren 14. edizioa. Ikuskizuna apirilaren 27an izango da, 18.00etan, BBK Aretoan, doan, eta Bilboko 400 bat umek ikusi ahalko dute. 'Go!azen' ETB 1en telesailaren arrakastaren ondorioz sortutako ikuskizuna.\nHorrela, www.ikusieta ikasi.eus webgunean izena ematen duten haur guztien artean zozketa egingo da, eta apirilaren 20an jakinaraziko da posta elektronikoz umeek sarrera lortu duten ala ez. Hautatutakoek posta elektronikoz jasoko dute sarrera, baita sarrera fisikoa hartzeko jarraibideak ere. BBK Aretoaren edukiera eta ikuskizunak duen eskaria handia kontuan hartuta, adingabeak bakarrik sartu ahal izango dira ikuskizuna ikustera.\nIkuskizun honekin amaituko da urtarrilaren 20an hasi zen Ikusi eta Ikasi programaren hamalaugarren edizioa. Aurten 67 emanaldi eskaini dira, besteak beste, ipuin kontalariak, magia, antzerkia, ikuskizun interaktiboak eta kontzertu didaktikoak, edo musikaterapia eta barreterapia tailerrak.\nProgramaren helburua da ondo pasatuz euskararen erabilera bultzatzea ume bilbotarren artean, aisialdirako eta modu dibertigarrian, kulturaren bidez hezkuntza sustatuz eta kalitatezko programazioa eskainiz. Edizio honetan, orain arte, 4.300 umek hartu dute parte.\nEitb, Bilbao, Euskera\nBost artistarekin bost erakusketa antolatu ditu Expodistritok Liburu eta Disko Azoka izango da asteburu honetan Amurrion


Free chat Atlantique. Ausazko arrotz doan txateatu berehala Atlantique tik.\nFree chat Atlantique\nOngi etorri Chatroulette AtlantiqueEdozein lekutan, munduko pertsona aleatory bat konektatzeko. Chatroulette Atlantique dezakezu honako aukeren artean aukeratu:- Guztiak pertsona mota Atlantique doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nAtlantique hirien zerrenda:


Enplegua Sustatzeko Tokiko Ekintzei laguntzeko diru-laguntza deialdia (S-37) - 2020 - ITXITA\nAzpeitiko enpresei zuzendutako diru-laguntza deialdia, langabezian diren eta Lanbide Euskal Enplegu Zerbitzuan enplegu eskatzaile gisa izena emanda dauden pertsonak merkatu arruntean kontratuak izan daitezen errazteko.\nDeialdi honetako laguntzen zenbatekoa 36.000 eurokoa da 2020ko aurrekontu-ekitaldirako.\nDiru-laguntza jasotzeko, enpresa onuradunek ondorengo baldintzak bete beharko dituzte:\nEnpresa edo entitateak ez izatea administrazio, entitate edo organismo publikoen mendeko edo ez egotea hein handi batean haiei lotuta.\nEnpresa edo entitate eskatzaileek beren egoitza soziala eta/edo langunea Azpeitian izatea\nAzpeitiko udalarekin zorrik ez izatea.\nEz izatea sexu diskriminazioagatiko zigorrik.\nIAE-JEZn alta emanda egotea eta zerga horren betebeharrak egunean ordainduta izatea, betiere enpresaren jarduerak zerga hori ordaintzea eskatzen badu (Foru Ogasunak egindako ziurtagiria aurkeztu behar da). Zerga ordaintzetik salbuetsita egonez gero, horrela adierazi beharko da zinpeko adierazpen bidez.\nGizarte Segurantzari, Ogasunari eta dagokion udal ogasunari egin beharreko ordainketetan eguneratuta egotea.\nAdministrazio honi berehala jakinaraztea kontratazioaren ondoren sor daitekeen edozer aldaketa edo arazo.\nJasotako diru-laguntzaren bitartez enpresek kontratatuko dituzten pertsonek, berriz, ondorengo baldintzak bete beharko dituzte:\nKontratazioa baino lehen Azpeitian erroldatuta egotea eta errolda eguneratua izatea.\nKontratazioaren unean langabezian egotea eta Lanbiden enplegu eskatzaile gisa izena emanda.\nKontratatutako pertsonak ezingo da izan; enpresaburuaren edo enpresaren kontrola duen inoren ezkonkidea, oinordekoak eta gainerako senideak, odol-edo ezkontza-ahaidetasuneko bigarren mailaraino, edo sozietatearen izaera juridikoa osatzen duten enpresetako administrazio-organoetako edo zuzendaritza kideena.\nKontratatutako pertsona ezingo da aurreko deialdietan enpresa berdinean diruz lagundutako langile bat izan.\nS-37 Eskaera orria\nEskaera orriarekin batera, ondorengo ereduak aurkeztu beharko dira:\nIdentifikazio Fiskaleko Txartelaren kopia, NANarekin eta eskatzailearen edo eskaeriaren sinatzailearen ordezkaritza ahalordearekin batera.\nHirugarren interesdunaren bankuko datuen altaren fitxa.\nEgindako kontratazioari buruzko datuak.\nLan kontratuaren kopia, iraupena eta lanaldia adierazita.\nKontratuaren subjektu den pertsonaren lan bizitzaren ziurtagiria, Gizarte Segurantzak egina.\nZinpeko adierazpena, non kontrataturiko pertsonak ahaidetasunezko erlaziorik ez duela, enpresaburuaren edo enpresaren kontrola duen inoren ezkonkidea, oinordekoak eta gainerako senideak, odol-edo ezkontza-ahaidetasuneko bigarren mailaraino, edo sozietatearen izaera juridikoa osatzen duten enpresetako administrazio- organoetako edo zuzendaritzako kideekin. (eskaera orrian bertan)\nKontratuaren subjektu den pertsonaren NAN/AIZaren kopia.\nEgindako kontratazioaren azken justifikazio unean, kontratazioa edo, hala dagokionean, diruz lagundu daitekeen aldia amaitu denetik hilabete igaro baino lehen, eta beti ere 2021eko abuztuaren 31 baino lehen:\nPertsona kontratatuari ordaindutako nominen eta RNT eta RLCen kopia.\nDiruz lagundutako kontratuko soldatak ordaindu izanaren banku egiaztagiria, laguntzari dagokion aldirako.\nEgindako kontratazioaren benetako kostua adierazten duen zinpeko aitorpena; soldata, Gizarte Segurantza eta indemnizazioa bereiztuta.\n* Diru-laguntzen eskatzaileek zerga-betebeharrak eta Gizarte Segurantzarekikoak egunean dituztela automatikoki egiaztatuko du deialdi honen organi kudeatzaileak eta ez da beharrezkoa izango haien baimenik. Hala ere, eskatzaileek berariaz uka dezakete egiatapen hori egiteko baimena eta kasu horretan, dagokion ziurtagiria aurkeztu beharko dute.\nEnplegua sustatzeko Tokiko Ekintzei laguntzeko diru-laguntzen deialdia eta oinarriak\nEskabideen balorazioa udaleko Giza Baliabideen sailaren bitartez, oinarrietan ezarritako irizpideen arabera.\nEskabideak osatu gabe badaude, 10 lan- eguneko epea emango da gabeziak konpontzeko.\nEbazpen proposamena eta dagokion ebazpena.


La Hérie - Wikipedia, entziklopedia askea.\nBuire, Éparcy, Landouzy-la-Ville eta Origny-en-Thiérache\n136 (2018ko urtarrilaren 1a)\n73 (%53.7) 70 (%51.5)\nLa Hérie Frantziako udalerri bat da Aisne departamenduan dagoena, Frantzia Garaia eskualdean. 2013an 155 biztanle zituen.\n2007an udalerrian erroldatutako biztanleak 164 ziren. Familiak 56 ziren, horien artean 9 pertsona bakarrekoak ziren (9 bakarrik bizi ziren emakumeak eta 9 bakarrik bizi ziren emakumeak), 21 seme-alabarik gabeko familiak ziren, 13 seme-alabarik gabeko bikoteak ziren eta 13 seme-alabak dituzten guraso-bakarreko familiak ziren.\n2007an 70 etxebizitza zeuden, 61 familiaren etxebizitza nagusia ziren, 3 bigarren erresidentzia ziren eta 7 hutsik zeuden. Etxebizitza guzti hauek 70etxeak ziren. 61 etxebizitza nagusietatik 55 bere jabearen bizilekua ziren, 4 alokairuan okupaturik zeuden eta 1 doan lagata zegoen; 1ek bi gela zituen, 10 etxek hiru zituzten, 14 etxek lau zituzten eta 36 etxek bost zituzten. 44 etxek euren parking plaza propioa zuten azpian. 26 etxetan ibilgailu bat zegoen eta 29 etxetan bat baino gehiago zituzten.\nLa Hérie udalerriko biztanleria-piramidea 2009an .\n2007an lan egiteko adina zuten pertsonak 111 ziren, horien artean 73 aktiboak ziren eta 38 inaktiboak ziren. 73 pertsona aktiboetatik 65 lanean zeuden (38 gizon eta 27 emakume) eta 7 langabezian zeuden (6 gizon eta 1 emakume). 38 pertsona inaktiboetatik 14 erretiraturik zeuden, 10 ikasten zeuden eta 14 "bestelako inaktibo" gisa sailkaturik zeuden.\n2009an La Hérie udalerrian 60 unitate fiskal zeuden, 165,5 pertsonek osaturik. Pertsona bakoitzeko diru-sarrera fiskalaren mediana urteko 15.927 euro zen.\n2007an zeuden 2 komertzioetatik, 1 eraikuntza enpresa zen eta 1 finantziazio enpresa zen.\n2000. urtean La Hérie udalerrian 8 nekazaritza-ustiategi zeuden, 345 hektarea erabiltzen.\nÉparcy (1,5 km)\nOrigny-en-Thiérache (2,3 km)\nLandouzy-la-Ville (2,3 km)\nBuire (2,5 km)\nBucilly (3,6 km)\nHirson (5,4 km)\nNeuve-Maison (5,4 km)\nLa Bouteille (5,6 km)\nOhis (5,9 km)\nLandouzy-la-Cour (6,0 km)\nMultimedia: La Hérie\nOrriaren azken aldaketa: 15 urria 2021, 19:55.


Iturriko ur-horniduraren sareak nitrato-maila handia du Kataluniako eremu batzuetan | Consumer\nIturriko ur-horniduraren sareak nitrato-maila handia du Kataluniako eremu batzuetan\nKataluniako 125 udalerritako hornidura-sare publikoak, 1998-2000 urteetan, nitratoen kutsadura-mailak legezko muga baino handiagoak izan zituen, Kataluniako Osasun Sailak egindako analisien emaitzen arabera.\nAnalisiek nitratoen bidezko kutsadura legezkoa baino handiagoa dela ikusi dute 25 eskualdetako udalerrietan. Gaur egungo osasun-araudiaren arabera, gehienez ere 50 miligramo nitrato erabil daitezke litro bakoitzeko. Nitrato-maila handiko ura edatea minbizia izateko arrisku-faktorea izan daiteke gastritis kronikoa duten pertsonentzat. Kaltetutako eskualde gehienetan, ongarri natural gisa edo zorupean iragazten diren ongarri kimiko gisa erabiltzen diren zerri-gorotzetan gehiegizko isurketek kutsatzen dituzte lurpeko erreserbak.\nDatuen arabera, nitratoek gehien kutsatzen dituzten eremuak Alt Empordà dira, legeak ezarritako mugatik gorako nitrato-maila duten 16 udalerrirekin, Maresme (12), Segarra (11) eta Baix Empordà (9). Antzemandako mailarik altuenak Nogueran kontzentratzen dira, Vilanova de Meiàko udalerrian, hain zuzen. Han, 429 miligramo litroko maila erregistratu da, La Vanguardiak dioenez.\nMaila horiek direla eta, Kataluniako Generalitateko Uraren Agentzia (ACA) lanean hasi da baliabide kutsatuak berritzeko eta ur-hornidurako sareak beste iturri onargarri batzuekin lotzeko. Lan horien bidez, Aigües Ter-Llobregat enpresaren hornidura-sarea handitu nahi da Maresme aldera, edo Tarragonako eskualde batzuetan Ebroko minitrasbaseko urez hornitu.\nhornidura-sare iturriko ura kutsadura lurpeko urak minda nitratos-eu


Egun osoko Abu Dhabiko bira Louvre eta Sheikh Zayed meskitarekin - VooTours Turismoa\nAbu Dhabi bisitak\nEgun osoan zehar Abu Dhabi-ren ikurrak ikusgai egongo dira UAEko hiriburu liluragarri honetan.\nKlimatizatutako Ibilgailu bateko toki batetik bestera bidaiatzea, bisitatu Sheikh Zayed Mosque, kupula zurien, minareteen eta patioen ikuspegi bat.\nArakatu baserri zaharrean sortutako basamortu zaharberritu, bere beduino karpa eta artisau erakustaldiak; Abentura Abu Dhabi-n erakargarri glamourrean egongo zara egun horretako bisitaldi guztietan, bai kultura karismatikoaren eta baita UAEko hiriburuaren erakargarritasun garaikidearekin ere, nabarmen eta sarbide erraza du Louvre museo berriari Abu Dhabi museora.\nIkusi Louvre-ko kupulako argi izpi magikoak. Ezagutu kultura eta zibilizazio desberdinetako arte formak arkitektura handienera joaten diren Sheikh Zayed meskita nagusia bisitatzen eta ikusi arkitektura islamiko zahar eta modernoaren nahasketa ezin hobea.\nIRAUPENA 8 Ordutegia\nGARRAIOA Partekatzea - Gehienez 6 Pax Previa Car-ekin\nESKURAGARRITASUNA Egunero Ostirala izan ezik\nPICKUP TIME 9: 30 AM (Erreserba egin ondoren gomendatuko da jasotako denbora zehatza)\nDROP-OFF TIME 5 gutxi gorabehera: 30 PM.\nEguneroko bisitaldi gidatuak Abu Dhabi gidari aditu batekin\nIkusi Abu Dhabi top attractions eta UAEko hiriburuaren iragana eta etorkizuna ezagutu\nBisitatu Sheikh Zayed Mosque, bere zurbila domes zuri eta minarets batera\nAbu Dhabiko Ondare Historikoan atzera pausoa, basamortu zaharraren erreplikazioa\nBedouin karpa inguruan ibili, zokora eraman ezazu, artisautza erakustaldiak ikusi eta gehiago\nSarrera Abu Dhabi Louvre Abu Dhabi transferentziak eroso\nOnartu aire girotua, aire girotua, kotxe lorategiak eta hondartzak\nHasi zure eguneroko ibilbidea, zure Abu Dhabiko hotel zentralean bilketa batekin. Zure UAEko hiriburu ederretik ibiltzeko aire egokitutako autobusaren barrena ibiltzea, sarritan "Arabian Jewel" izenez ere ezaguna zen, harrigarriak diren harrigarri eta arkitektura harrigarriagatik.\nBidean, hiriaren iragana eta oraina buruzko gertakari liluragarriak entzuten dituzu, eta etorkizunerako planak. Ikasi 1958-en petrolioaren aurkikuntza duela hamarkada gutxiren buruan arrantza-portua gaur egungo metropolira bihurtu zen.\nZehatzago Sheikh Zayed Mosketara, Meskita Handia bezala ezagutzen dena, eta munduko meskita handienetako bat. Marmol zuriko eraikuntza zurian harrigarri eta minarete ikusgarriak ikus ditzakezu eta barrura sartuko zara zure barrura begira nola meskita 40,000 pertsona batzuk egokitzeko ikasi duzun.\nOndoren, bisitatu Datuen merkatua, non dendek data fresko eta beste gozo tratamendu ugari erosten dituztela. Palmondo fresko eta mamitsuen fruituaren piramideak ikus ditzakezu, eta zure gida azaltzen den zergatik azaltzen dute Abu Dhabiko ondarearen leku berezi bat.\nPasaiako eraikin futuristikoak eta Corniche ederraren lorategiak eta hondartzak, ondare herrira eramateko bidea, aire zabalean dagoen museo bat, antzinako Emirate basamortuko herrixka bat irudikatzen duena.\nZure gidariak zure sarrerarekin museora sartzen lagunduko dizu. Museo honek mundu osoko esanahi kultural eta soziologikoko obra klasikoak eta modernoak erakusten ditu, eskualdeko handienak bezala ezagutzen dena. Barruan sartu, pasealekuetan barrena ikusi eta eguzki argia museoko kupula ikonikoan zehar dirdiratzen ari da, palmondo hostoen antza izateko eraikia. Paseatu eta ikusi artelanen bilduma izugarriak. Frantziako museoetako piezak, hala nola Louvre, Georges Pompidou zentroa, d'Orsay Museoa eta Versaillesko Jauregia.\nAhuntz-ilezko beduinoen tabernetan eta txabolak berreraiki ziren, olioa baino lehenago bizitzeko. Ikusi artisau zeramikazko zeramikarik, ikusi tradizionala falaj ureztatze-sistema martxan jartzeko, souk-en erosketa zopa egiteko, eta bisitatu museoa Abu Dhabiren historia ikusteko, argazkiak eta beste erakusketa batzuen bidez. Gelditu bazkaltzeko herrian (gastu propioa) erosketak World Trade Center Souk edo Marina Mallekin\nHirian esploratu ostean, zure ibilbidea akabera hotel batekin amaituko da.\nEgiaztapena erreserba egitean jasoko da\nSoineko kode zorrotz bat dago Mosketara sartzeko, emakumeak galtza luzeak, mahuka luzeak eta buru makurrak janzten ditu. Gizonak sorbaldak eta belaunak estali behar ditu. Soineko kodea betetzen ez baduzu, ezingo duzu sarrera sartu\nGutxieneko zenbakiak aplikatzen dira. Baieztapenaren ondoren bertan behera uzteko aukera dago baldintzak betetzen ez badira. Orduan gertatzen bada, ordezko edo itzulketa osoa eskainiko zaizu\nRamadan / egun lehorren hilean, zuzeneko entretenimendurik eta alkohol edaririk ez da zerbitzatuko Gobernuaren jarraibideen arabera. Horri buruzko kontsulta zehatza egiteko, bidali posta elektroniko bidez helbidera [posta elektroniko bidez babestua]\n100% kobratu beharreko eskubideak erreserbatuko ditugu. Ikuskizunen kargarik ez badago, gonbidatua automatikoki bukatutzat itzuliko ez bada.\nAbu Dhabi Aquarium Nazionala\nAQUARIUM NAZIONALA. Urpeko aurkikuntza murgilgarria. Bisitatu webgunea. Animalien Topaketak. Hobetu zure esperientzia pakete gehigarriekin! National Aquarium Abu Dhabiko akuario handiena da\nAbu Dhabi aireportuko transferentzia - Toyota Coaster edo Mitsubishi Fuso Rosa\nBanana Boat Ride Abu Dhabin\nBANANA ITSASONTZIKO IBILALDIA Gutxienez 3 gonbidatu behar diren denbora: 15 minutu Gozatu banana paseo liluragarri batekin familiarekin eta lagunekin. Bizitza baino handiago batean eseri\nLaguntza behar al duzu egun osoko Abu Dhabi Tourrean Louvre eta Sheikh Zayed meskitarekin?


Gipuzkoako museoak - Museos de Gipuzkoa: Oiasso Erromatar Museoa\nZer da Oiasso Museoa?\nOiasso hiriaren inguruan aurkitutako erromatar garaiko aztarnak biltzen dituen museoa, zonaldeko ondare arkeologikoa ezagutzera eman eta Bizkaiko Golkoan erromatarren garaia ezagutzeko eta hedatzeko erreferentzia-gune bihurtzeko helburuarekin.\nMuseoa, gainera, Antzinako Historia eta Arkeologiaren inguruko kultur ekintzak garatzeko toki bat ere bada.\nOiasso XX. Mendearen amaieran Gipuzkoan egindako aurkikuntza arkeologikorik garrantzitsuena da. Hiriaren hazkuntza portu bikainaren inguruan, gure aroko 50 eta 150. urteetan jarduera handia baitzuen, eta Aiako Harriko mea ustiaketaren inguruan gertatu zen.\nMuseoak jarduerak eta tailer didaktikoak eskeintzen ditu.\n"Alea jacta est": erromatar jokuen animazio\nMerkurio, bidaiarien etabideetako jainkoa lagun harturik, lau hiri erromatarretatik lehorrez eta itsasoz abitatuta Oiassorainoko bidaia bati ekingo zaio. Lau taldek hainbat proba gainditu beharko dute azken helburua lortu ahal izateko eta erromatarren garaiko jokorik ohikoenen arteko batzuk ezagutuko dituzte: dadoak, tortolosak, hiru lerroan, ludus latrunculorum edo duodecima scripta. Bidean antzinateko mundura hurbiltzeko eta garai hartako usadio eta eguneroko ohitura batzuk ezagutzen joateko aukera izando da.\n"Erroma eta zinema": animaziozko laburmetraia egiteko tailerra\nRomulo eta Remo ezagunak egiten al zaizkizu? Eta Julio Zesar? Egun batez aktore edo aktoresa izan nahi duzu? Zinema zuzendaria? Erromatarrei buruzko zure filma sortu? "Erroma eta Zinema" tailerran animaziozko laburmetrai baten pausu guztietan parte hartuko duzu, gidoiaren prestaketatik bukaerako muntaiaraino. ¡Dibertimendua ziurtatuta dago!\n"Monserrateko Estela: eraikitzen ari den ikerketa" tailerra\nMontserrateko estelaren bidez jarduera ezberdinak antolatuko dira hurrengo publikoentzat: helduentzat, haurrentzat, adinekoentzat eta talde espezifikoak. Estelaren bidez eta, erakusketaren haria galdu gabe, talde bakoitzak bere ondorioa emango du baliabide artistiko eta komunikazio-tresnak erabiliz.\nMuseoak aukera eskaintzen du modu atsegin batez Oiasso ezagutzeko espazio desberdinen bitartez alegia erromatar munduaren inpaktua gizarte...\n"Krisi ekonomikoa, kultur ondarea eta museoak" kongresurako komunikazioak bidaltzeko epea irekita dago\nMuseomix-ek hankaz gora jarri du Oiasso Museoa\nGuardiara eta La Hoya herrixkarako txangoa\nOiasso museoak Nazioarteko Museoen eguna ospatuko du\nArkeologia Ikastaroa arrakasta haundia


Jauregia dorretxea (Donamaria) - Wikipedia, entziklopedia askea.\nJauregia Donamariako dorretxea da, Nafarroa Garaiko Malerreka eskualdean dagoena. XV. mendean eraikia, eraitsia izan ondoren baserri bilakatu eta goialdean sabai handi bat eraiki zioten. Taulen Etxea izena ere hartzen du. Gaur egun zaharberritua dago eta Kultur Ondare izendatuta dago, udalerriaren sarrera bidean talaia xume baten gainean kokatzen da.\nDonamariako Jauregia dorretxea. Irudi gehiago\n43° 06′ 44″ N, 1° 40′ 30″ W / 43.1121°N,1.6751°W / 43.1121; -1.6751Koordenatuak: 43° 06′ 44″ N, 1° 40′ 30″ W / 43.1121°N,1.6751°W / 43.1121; -1.6751\nItxura ezohiko dorretxea da. Lau solairuz osatuta dago. Behealdetik erdialderaino (lehen eta bigarren solairuak) harlanduz eraikia dago, erdialdetik gorantz berriz egurrez (hirugarren eta laugarren solairuak). Inguruan erraz aurkitzen ziren materialak dira horiek.\nFuntsean 'gotikoa da, eta lau angeluko oinplanoa dauka. Lau isurialdeko teila-estaldura batek burutzen du eraikin osoa.\nBeheko solairuan defentsarako hainbat leiho saietera azaltzen dira horman, Erdi Aroko dorreetan hain ugari zirenak.\nJauregi hau interes kulturaleko ondasuna izendatu dute. Arkitektura zibilaren adibide onenetakoa da. Hau eta Arraiozko Jauregizarrea dorretxea ere Nafarroan gelditzen diren azkenetakoak dira.\n↑ «Donamariako dorrea - Donamaria - Turismo Nafarroa» www.turismo.navarra.es Noiz kontsultatua: 2018-08-04.\nDonamariko dorretxea. Valle de Baztan turismo ataria\nMultimedia: Jauregi-dorrea, Donamaria


Irekia Eusko Jaurlaritza - Gobierno Vasco :: Beltza izeneko patata iritsi da merkatura, purpura koloreko mamia eta antioxidatzaileak dituena\nBeltza izeneko patata iritsi da merkatura,…\n• UDAPA kooperatiba aztertzen ari da ea zer-nolako harrera komertziala duen, banaketa handiko eta Horeca kanaleko bezeroen bitartez\n• NEIKERek lortu eta erregistratutako barietatea da, eta helburua da produktu berriekin nekazaritza sektoreari laguntzea, dibertsifikatu eta kontsumitzaileen eskaeretara egokitu ahal izateko\n2021. urteari begira, Udapak lanean jarraituko du eta balio erantsia emango dio patatari, gaur egungo kontsumitzaileen premiei erantzuteko erreferentzia berriak merkaturatuz. “Gabonetako kanpaina amaitu ondoren, salmentak nola joan diren aztertuko dugu. Eta bildutako datu guztiak baliagarriak izango zaizkigu ekoizpena sustatzeko eta etorkizunean barietate hori merkaturatzeko. Era horretan, tokiko produktuaren alde egindako apustua indartuko dugu, beste behin ere”, ziurtatu du Saenz de Camarak.\nNEIKERek 'Beltza’ izeneko purpura koloreko barietate berria erregistratu zuen 2019an Europako Barietate Babestuen Erregistroan, nekazaritza sektoreari produktu berriekin laguntzeko eta kontsumitzaileen eskarietara egokitzeko.\n1933. urteaz geroztik, Iturrietan (Araba) Patataren Haztegia Hobetzeko Aztertokia sortu zenez geroztik, zentro teknologikoa aldaera berriak garatzen ari da, hautaketa klonaleko prozesu baten bitartez, estatuan eta EBn patata ekoizten duten eskualdeetako baldintza agroklimatikoetara egokituta. Orain arte, NEIKERek hogeita hamar barietate baino gehiago erregistratu ditu, eta horietako zenbaitek arrakasta handia lortu dute merkatu nazionaletan zein nazioartekoetan.


Etapa 27 osagarria: Ribadeotik Gondánerako etapa\nHelbidea: Villa de Vilela, Ribadeotik 6,5 km\nHelbidea: Gondango askaldegi batekin (Barreiroko Kontzejua)\nEtapari buruzko informazioa 27 osagarria: Ribadeotik Gondánerako etapa\nAgur bero bat egin dugu Kantauri itsasoan, eukalipto-masen artean landa-lugarik sartzeko.\nArreta, Galizian ez bezala, eta Asturiasen ez bezala, bieiraren zatirik irekiena zaindu behar dugu norabide egokian jarraitzeko. Era berean, mugarriak Santiagoraino dagoen distantzia erakusteaz arduratuko dira, gure helburua lortzeko pizgarri gehiago izango baita.Ribadeok San Lazaro rua futbol zelaiaren ondoan utzi ondoren, jardunaldiak bide eta errepide lokaletan barrena jarraitzen du, batez ere Obe eta Vilela, taberna-jatetxea eta erromesen aterpea (7 km). 20 minutura, Vilar dago, Aranteko Ponte aldera doan baso-pista bat hartzen. Pista hori hobe da eurite-garaian ez aukeratzea, erraz egiten baita. Kasu horretan, zentzuzkoena LU-133 errepidera ateratzea da, eta San Bizente pasatzea Aranteko Apponte de Aranteko bidera iritsi arte (11,5 km). A Ponte saioan hasi da eguneko lehen igoera, hasieran gogorra, baina laster igotzen da. Goialdean Barreiroko Kontzejuan sartuko gara eta Villamartín Txikia (17. km) arte jaitsiko gara. 177,453 kilometro adierazten dituen mugarrian utzi dugu, Santiagoraino. Villamartín Grande (18,5 km) pista asfaltatutik igo eta Erromesaren Sostengu Puntu bat (behaketak ikusi) eta eskualdeko errepide bat zeharkatu ondoren, Gondanerantz abiatu gara, erromesen aterpearekin (22. km).\nArgibide txarrak Ribadeoren irteeran:Seinaleztapena nahiko eskasa da, Ribadeotik ateratzeko. Rosalia de Castro etorbidetik joan behar da, autobus-geltokitik igarota, eta zuzen jarraitu Ramon Gonzalez rúa kaletik eta Diputazio kaletik, eskuinera biratu lehenengo mugarria aurkitu arte. 190 kilometro baino zertxobait gehiago Santiagoraino.Veilan, Villamartin Handian eta San Xuxo tabernan daude:Vilelan (erromesen aterpearekin), Ribadeotik 7 kilometro baino gehixeagora, Villamartin Grande de Villamartin Grande eta San Xosto artean, atseden hartu ahal izango dugu, ia etaparen amaieran. Badira iturriak Barreiroko Konzeloko herrietan.\nVillamartin Grande herrian, Mokadu izeneko erromesari laguntzeko puntu bat dago. Telefonoz: 610 451 518 eta 647 823 378. Edariak edanez eta janez indarberritzen ez ezik, hainbat artikulurekin ere egoten da: toallak, barruko arropa, pontxoak, zaparradak, motxilak, linternak, pilak, tiritak, pomadak… eta tokiko artisautzako produkturen bat. Zopa edo salda plater bat, entsalada bat edo Galiziako enpanada bat izaten saiatzen dira. 2017an ostatua ere eskaintzen dute. Hiru logela bikoitz dituzte, bi ohe handi eta bi ohe txiki. Gela bakoitzak 30 eta 35 euro artean balio du. Toallak dituzte, eta gela komunean, eskura, gosaria barne. Sukaldea ere badago, zerbait erosi eta han prestatu nahi bada. San Xuxon, Gondango bi kilometrora, La Vbihura jatetxea dago, eta orain aterpetxe bat ere badago (ez da agertzen etaparen zerrendan). Barreiroko Concello eskola zahar bat, 14 plaza, dutxak eta sukalde txiki bat dituena. Giltzak tabernan eskatzen dira (telefonoa: 982 14 40 72).\nMoreno familiaren dorrea:Ribadeon dago, izaera eklektikoan. 1905. urtean Moreno anaiek egin zuten, eta Argentinara emigratu zuten.Kirol-portua eta Santuen zubia:1987an amaitu zen, eta Eo ibaia salbatu zuen, Asturias eta Galiziaren arteko muga ezartzen duena.Api de Arante:Ribadeoko Kontzejuaren herria, non erromesen ospitale bat egon baitzen XVI. mendean.\nEtaparen profila 27 osagarria: Ribadeotik Gondánerako etapa -(e)koXXX Etapak


Euskadi Basogintza 37zb. (Lehenengo hiruhilabetea)\nEuskadi Basogintza 38zb. (2.en hiruhilabetea)\nEuskadi Basogintza 39zb. (3.en hiruhilabetea)\nEuskadi Basogintza 40zb. (1995ko 1go hiruhilabetea)\nEuskadi Basogintza 41zb. (1995ko 2.hiruhilabetea)\nEuskadi Basogintza 42zb. (1995ko 3. hiruhilabetea)\nEuskadi Basogintza 43 zb. (1995ko 4. hiruhilabetea)\nEuskadi Basogintza 44 zb. (1996ko lehenengo hiruhilabetea)\nEuskadi Basogintza 45zb. (1996ko 2. hiruhilabetea)\nEuskadi Basogintza 46zb. (1996ko 3. hiruhilabetea)\nEuskadi Basogintza 47-48 zb. (1997ko lehenengo hiruhilabetea)\nEuskadi Basogintza 49 zb. (1997ko 2.hiruhilabetea)


Ailein duinn - Wikipedia, entziklopedia askea.\nAnna Campbell (en)\nAilein duinn (euskaraz, hitzez hitz, «Alan Beltza» esan nahi du, hots, «Alan izeneko gizonezko ilebeltza») Eskoziako Lur Garaietako abesti herrikoia da. Zehazkiago esanda, Ailean Moireasdan («Alan Morrison», ingelesez) deritzon gizaseme baten maitasunez eta ohorez haren emaztegai Annag Chaimbeul («Annie Campbel») delakoak abestutako aiene doinua da. Hitzak Eskoziako gaeleraz daude, hori baitzen XVIII. mendean eskualde hartako hizkuntza nagusia.\nAipatzekoa da emakumezko ahots eztiz abestutako abesti hunkigarri hau Liam Neeson, Jessica Lange, John Hurt eta Tim Roth aktoreek antzeztutako 1996ko Rob Roy filmako soinu bandaren barnean agertu zela. Bertsioa hau Capercaillie folk talde eskoziarrak moldatu eta abestu zuen.\n1788an Ailean itsasgizona Kanpoko Hebridak uhartediko Harris uhartearen alboan dagoen Scalpay uharterantz joateko itsasoratu zen, han bera eta Annag ezkontzekotan baitziren. Alabaina, bat-batean ekaitz batek itsasontzia jo eta hondoratu zen. Annag, erabat lur jota, handik hilabete gutxira hil zen. Haren gorpua hondartzan aurkitu zuten, bere maitea topatu zuten lekutik ez oso urrun. Hil aurretik, bere laztan galduaren ohorezko aiene doinu hau konposatu zuen.\nZein atsekabetua nagoen\nBis (bertso bakoitzaren ondoren): Ò hì, zurekin joango nintzateke\nAlan ile beltza, ò hì, zurekin joango nintzateke\nHondarra zure bururdia bada\nAlgak zure ohia badira\nArrainak zure bela-ohialen diztira badira\nItsas txakurrak zure zaindariak badira\nNik edango nuke, nahiz eta denek higuinduko banindukete ere\nZure bihotzeko odola, zu ito ostean\nCapercaillie talde eskoziarrak Rob Roy filman abestutako Ailein duinn abestiaren bertsioa entzungai (Eskoziako gaeleraz)\nCapercaillie talde eskoziarraren Ailein duinn abestiaren bertsioa entzungai (Eskoziako gaeleraz)\nMeav abesti irlandarraren Ailein duinn abestiaren bertsioa entzungai (Eskoziako gaeleraz)\nEskoziako gaelerazko abestiak


Zertarako balio du grebak? — Manu Robles Arangiz Fundazioa\nXabier Anza, ELAko prestakuntza arduraduna\nSarri izaten ditut gai honi buruzko eztabaidak militante sindikalekin; hauek hartzen dute beren gain borroka sozial, politiko eta sindikaleko eginkizunik zailena: lantokietan asanbleak deitzea; argudioak prestatzea; jendaurrean hitz egitea, norbere -ustezko- mugak gorabehera; lankideen gogoa mugiarazten saiatzea; jendea mobilizazioetara joan dadin konprometitzea... Militante horiekin eztabaida zaila da, izan ere, beren zalantza, galdera eta konbikzioak konpromisoz bustitako praxian sortzen baitira. Hartueman honek ikusarazi dizkidan ondorioak azalduko ditut, bada.\nGreba orokorrarekin konprometituta daudenek ez dute epe laburreko kostu-etekinen kalkulurik egiten. Noski, greba egun bat garesti gerta liteke soldata miserable bat duenarentzat; litekeena da iriztea greba deitzeko motiboak ez didala niri zuzenean eragiten. Grebalariaren kalkuluak, ordea, ez du zerikusirik horrekin: bere ustez, inor ez da ondo biziko jende asko eta asko txirotuta dagoenean. Horregatik, greba orokorra egiten dutenek politikan parte hartzeko eskubidea aldarrikatzen dute, eta uste dute zilegi zaiela, beste edozein ustezko adituri bezala, gizarteari komeni zaiona erabakitzea. Gainera, gizartearentzako irudikatzen duten alternatiban guztientzako lekua dago... Greba orokorrarekin grebalariek politika beren esku hartzen dute, ozen eta argi esateko “besteek” diotena egia bada -hots, “ez dagoela alternatibarik”-, ez daukatela zentzurik gobernu aldaketek, alderdiek, ezta demokraziak ere.\nGreba orokorra egitea erabakitzen dutenak ez daude beren buruari begira. Mendez mende beste jende batekiko elkartasunak piztu izan ditu grebak, nazioen barnean zein mugaz gaindi. Greba orokorrarekin lagundu egiten ditugu beren duintasunaren alde borrokan dauden guztiak. Greba egiten duenak badaki zer den goizero barrikadan egotearen beldurra, zalantza, nekea... Greba orokorrarekin, horrenbestez, mezu indartsu bat ematen da: “zuek, egunero borrokatzen zaretenok, arrazoia daukazue, eta gizarte honetako kiderik hoberenak zarete”. Greba orokorrak horrela aurre egin nahi dio ugazabak erabaki ditzakeen zigorrek eragindako beldurrari. Greba orokorrean isilarazi dituztenek, lan munduan beldurrez bizi direnek protesta egin dezakete pairatzen duten menpekotasuna, dependentzia eta esplotazioa salatzeko. Halaber, greba egunez enplegua dutenek deiadar egiten dute enpresetan bakerik ez dela izango guztiek lana izan arte, euren eta etxekoen bizimodua bermatu arte.\nGreba orokorra, bestalde, garaiotan desobedientzia ariketa bat da. Gaur greba egitea ez da borroka tresna konbentzionala, mendebaldeko legeetan babestuta egon arren ez baita benetako askatasuna, langile-klasearen zatirik handiena mehatxupean dagoenean: langabezia, prekarietatea, kaleratzeak...\nAmaitzeko, gogoeta bat: duela zenbait urte lehendakari batek enpresario talde hautatu baten belarriak gozatzeko bota zuen “zuek zarete herri honetako BPGaren %90a”. Datorren maiatzaren 30ean, milaka langilek agintari eta patroiei gogora araziko diete mundua geuk egiten dugula; garbitu, irakatsi, zaindu, sendatu, zerbitzatu, eraldatu, eraiki, saldu, banatu, garraiatu... Aberastasuna askoren lanetik dator, eta lan nahikoa badagoenez, enplegua ere guztientzako adina behar dugu.


Munduko preso politikoak askatu!\nSubmitted by admin on Or, 2020/04/17 - 08:44\nGaur, Preso Politikoen Nazioarteko egunean, geure besarkada estu eta iraultzaileena helarazi nahi diegu munduan zehar espetxean diren askatasunaren aldeko borrokalari guztiei.\n2004an Euskal Herriak jaso zuen Preso Politikoen Nazioarteko Konferentzian adostu zen apirilaren 17a izendatzea Preso Politikoen Nazioarteko Egun gisa. Konferentzia horretako hasierako manifestuan esaten zen moduan, preso politikoen jatorri eta izaera politikoa da, aitortza hau ezinbestekoa da beraiek ondorio diren gatazken gainditze bideari ekitekotan.\nHorregatik, agiri honen bidez, geure errekonozimendua adierazi nahi dugu munduko preso politikoekiko, honela munduko herrien askapen borrokak geure egiten ditugulako, eta preso politiko guztien askatasuna exijituz, herrien askatasunaren aldeko oihua lau haizetara zabaldu nahi dugulako.\nManifestu Internazionalistan adierazten genuen moduan, nekez bizi gara jendarte eredu honetan, non soldatapeko esplotazioak eta zapalkuntza heteropatriarkalak herritar gehienak injustizia eta miseriara kondenatzen gaituzten. Nekez bizi gara, plusbalia pilaketak eta irabazien arteko konpetentziak arautzen dutelako, bidegabeki eta irrazionalki, ekinbide produktibo eta soziala; eta beharrizan sozial, politiko edo ekologikoen gainetik errentagarritasunaren irizpideak nagusitzen direlako. Nekez bizi gara, kapitalismoaren biziraupenerako, jazarpen ekonomiko, politiko-ideologiko eta militarraren bitartez, merkatuari eremu sozial eta geografiko berriak bidegabeki oparitzen dizkion sisteman.\nMenderakuntza kapitalista, matxista, xenofobo, bortitz eta hedakorraren emaitza da inperialismoa, estrukturalki estatuek mantendua eta mundu mailan ezarria, klase eta herrien arteko banaketaren bidez.\nOndorioz, herrien burujabetza, klase independentzia eta independentzia nazionalean oinarritua, herri langileon premia da, hain zuzen ere, menpekotasun ekonomiko, politiko eta kulturaletik aska gaitezen. Borroka hau zilegi zaigu erabat gurean bezala estaturik ez dugunon kasuan edo estatua burgesia lokal, nazional edo transnazionalen eskuetan duten herrienean.\nHorrela, herrien arteko desberdintasun soziokulturalen edo tradizio politikoen gainetik, helburu estrategiko bera dugu: geure askapen nazional eta soziala, alegia.\nEta tamalez, ez da askapen borrokarik errepresiorik gabe, ez da askapen borrokarik errepresaliaturik gabe, kontziente gara honetaz: Helin Bolek, Txileko herri altxamenduko kide espetxeratuak, herri zapalduaren askatasun grinari espetxean ere gogor eusten dioten palestinar presoak, gose grebaren determinazio erabatekoa duintasunez erakusten duten preso kurduak, espetxetik ere elkartasuna helarazten jarraitzen duten preso saharauiarrak... Hamaika izen abizen askatasunaren aldeko borroka anonimoan etsaiaren atzaparretan eroriak eta bere erraietan tinko eta duin dirautenak, euren herrien moduan.\nEta Euskal Herriaren moduan, horrexegatik ere doakizue lerro hauetatik Askapenako kideon partez geure besarkada internazionalista iraultzaile eta maitasunez bete betea espetxe frantses zein espainoletan zaudeten euskal preso politiko guztiei, banan bana.\nInternazionalismoak ez du inongo zentzurik gure herriaren eraikuntza nazional eta sozialaren proiektutik kanpo. Euskal Herri sozialista, euskaldun eta feminista lortzea ez da soilik euskal herri langilearen interes estrategikoa, baita sistema kapitalista-inperialista-patriarkala gainditzeko borrokan diharduten gainerako herri langileena ere. Horrela, gure helburu estrategikoak gauzatzeak (zazpi herrialdeendako estatu sozialista bat), aukera paregabea eskainiko lioke herri honi gainerakoekin benetako politika internazionalistak garatzeko. Hauxe izango da, hartara, gainerako herriei euskal herri langileak egin diezaioken elkartasun ekarpen handiena.\nBorrokaren alderdi guztiak zeharkatu eta bustiko dituen osagai internazionalista sendo bat behar dugu, eraikuntza nazional eta sozialeko parte-hartze alor guztietan eta borroka sektorial bakoitzean jardungo duena.\nHorrexegatik guztiagatik, internazionalismoa giltzarri askatzaile guztiz beharrezkoa da gure askapen prozesuan; eta zer esanik ez, egiturazko krisi kapitalista honen barruan. Kapitalak eta estatuek sortutako eraso ekonomiko, politiko eta militar honen aurrean, herri langileon arteko batasunean eta elkartasunean sakondu beharko genuke, aterabide antikapitalista, feminista, antiarrazista, antifaxista eta antiinperialista eraiki dezagun.\nOrain arte herri honek egindako bidetik jarraiki, zuen eredua aintzat hartuz, ezinbestekoa dugu.\n2004Ko Preso Politikoen Nazioarteko Konferentzian adierazi moduan, gatazken jatorrian diren eskubide eta errealitate ukatuak errespetatuz, borroka egiteko arrazoiak gaindituz, preso politikoen egoerak ere bideratuko dira askatasunerantz. Eta horrexegatik borrokatzen gara munduko preso politiko guztien askatasuna lortzeko, munduko herrien askatasunaren alde borrokatzen baikara; betiko moduan, lehen pausoa Euskal Herrian emanaz.\nGora munduko preso politikoak!!!\nGehiago irakurriMunduko preso politikoak askatu! -ri buruz\nVenezuelako errepublika bolivartarraren egoeraren zertzelada batzuk, labur-labur (5-6/8)\nSubmitted by admin on Al, 2020/04/13 - 11:51\nVenezuelako krisi ekonomikoaren ondorioetako bat venezuelarren migrazioarena da. Izan ere, Venezuelako prozesu eraldatzailearen kontra burgesiaren komunikabideek erabilitako gai nagusietako bat migrazioa izan da, Venezuelatik Kolonbiara ateratzen ari ziren familien ilaren irudiak ugaritasunez erabilita. Izan ere, bertako oligarkiak, inperialismo yankiak eta, hedaduraz, gainerako burgesiak (hemengoak ere; PNVren Venezuelarekiko jarrera eta bere kontrolpeko komunikabideen joera ideologikoa ikusi besterik ez dago) prozesu bolivartar eraldatzailearen suntsiketa bilatzen dute. Venezuelako afera ez baita gobernu bat edo beste bat, presidente bat edo beste bat, baizik eta sistema kapitalistaren logikatik kanpo garatu nahi den prozesu herrikoi bat, eta, Kubarekin gertatzen den bezala, beste herriekiko eredu arriskutsua izan daitekeena.\nGehiago irakurriVenezuelako errepublika bolivartarraren egoeraren zertzelada batzuk, labur-labur (5-6/8) -ri buruz\nVenezuelako errepublika bolivartarraren egoeraren zertzelada batzuk, labur-labur (3-4/8)\nSubmitted by admin on Al, 2020/04/06 - 10:00\nAmerika, Afrika edo Asiako beste herrialde batzuekin gertatzen den bezala, Venezuelako ekonomia dependientea izan da historikoki. Kolonialistek lur horiek inbaditu eta konkistatu zituzten baliabide naturalak ustiatzeko (zilarra, urrea…) eta, monokultiboa inposatuz, produktu zehatz batzuen ekoizpenarekin aberasteko (azukre-kanabera, kafea, tea, arroza, tabakoa…). Mendetan zehar luzatu zen ekonomiaren eredu horren inposizioak baldintzatu zuen guztiz herri horien ekonomia eta egitura soziala. Geroago, Erta eta Hegoamerikako herri gehienak kolonialismo europearretik EEBBetako “atzeko patioa” izatera pasatu ziren. Modu honetan, beren ekonomia konpainia yankien interesen menpe geratu zen neurri handi batean, bertoko herrien beharrak alboratuz eta ekonomia propioa dibersifikatzeko estrategiak saboteatuz edo, zuzenki, interbentzio eta kolpe militarren bidez eragotziz. Oraindik XXI. mendean herri hauen dependentzia argi ikus daiteke, beren ekonomia baliabide naturalen erauzketan eta lehen-gaien ekoizpenean eta esportazioan oinarrituta.\nGehiago irakurriVenezuelako errepublika bolivartarraren egoeraren zertzelada batzuk, labur-labur (3-4/8) -ri buruz\nAgur eta ohore Yoann!\nSubmitted by admin on Or, 2020/04/03 - 16:02\nYoann Isambert, Parisko Euskal Herriaren Lagunak-eko kidea baino askoz ere gehiago zen. Kortsikarra, sindikalista, irakaslea, borroka kidea eta laguna zen. Euskal Herria maite zuen eta gure herriarekiko maitasun horrek urte luzez euskal askapen borrokarekin konprometitzera eraman zuen.\nEuskal preso, iheslari eta deportatuekiko elkartasunez hamaika ekimen antolatu zituen Parisko elkartasun komitearen baitan eta euskal preso eta iheslarien senideekiko izandako eskuzabaltasun eta harrera goxoa behin eta berriro erakutsi zizkigun.\nAskapenatik, gure besarkadarik beroena bidali nahi dizuegu Maite, Maider eta Yoannen ondoan bizi eta ikasteko zortea izan duzuen guztioi. Eta zortea diogu bai, Yoann pertsona diskretoa bazen ere, imprescindible horietako bat ere bazelako.\nMila esker gure herriarengatik egindako lan guztiarengatik eta ez izan zalantzarik, zauden tokian zaudela, irabaziko dugula!\nOmenaldirik onena, garaipena!\nGehiago irakurriAgur eta ohore Yoann! -ri buruz\nVenezuelako errepublika bolivartarraren egoeraren zertzelada batzuk, labur-labur (0/8))\nSubmitted by admin on Og, 2020/03/26 - 14:41\n"Maduro nos mata de hambre" ("Madurok gosez hiltzen gaitu") kartela eskuetan zuen gizentasun ageriko emakume baten irudia zabaldu zen sare sozialetan duela hilabete batzuk, umore kutsu nabariarekin. Montaje bat izan ala ez, irudi horrek sintetizatzen du neurri handi batean jendarte ezberdinetako sektore zabaletan Venezuelari buruz dagoen imajinario kolektiboa, baita hango prozesuaren eta egoeraren desitxuraketa ere. Venezuelako Errepublika Bolivarianoan izandako egonaldia baliokoa izan zaigu bagenekiena han bertan konprobatzeko: Venezuela ez da sozialismo bolivarianoen ustezko paradisu bat, ezta hondamendi humanitarioaren diktadura ere.\nIrudi sinplifikatzaile honekin ez dago inolako asmorik hango errealitatea erdibideko tartean jartzeko. Prozesu eraldatzaile guztiak arriskuz, oztopoz eta kontraesanez beteta daude. Ezin da beste modu batean izan. Kontraesanek dinamismoa eta mugimendua daukate barruan; aldaketaren motorea dira. Eta lurralde venezuelarretan garatzen ari dena hori da: garapen oso zailean dagoen prozesu askatzaile bat, bere lorpenekin, bere ekarpenekin, bere akatsekin, bere testuinguru latzarekin eta bere konprexutasunarekin.\nGehiago irakurriVenezuelako errepublika bolivartarraren egoeraren zertzelada batzuk, labur-labur (0/8)) -ri buruz


Arkaitzerrekako isurketagatik, 4 pertsona ikerketapean - Zubieta - Noaua.eus\nArkaitzerrekako isurketagatik, 4 pertsona ikerketapean\nNoaua Aldizkaria 2020-09-17 14:49\nHedabideak berri ematen ari direnez, erraustegiaren eremuko lau pertsona ikertzen ari da Guardia Zibila, maiatza hasieran Arkaitzerrekan izan zen amoniako isurketaren harira. Gogoan izan, istripu hark ehunka aingira eta arrain hil zituen. Guardia Zibilaren arabera, lau egunez amoniakodun 2.200.000 litro ur isuri ziren. Baimendutakoa baino 220 aldiz amoniako antzeman zuten Arkaitzerrekan.\nNatur baliabideen eta ingurumenaren aurkako delituen ustezko erantzule gisa, lau pertsona ikertzen ari da Guardia Zibila, maiatza hasieran Zubietako erraustegi ondotik igarotzen den Arkaitzerrekan izan zen legez kanpoko amoniako isurketaren harira. Hala diote hainbat hedabideek. Ehunka arrain eta aingira hil zituen errausketaren zero gunean izan zuen jatorria istripuak. Baimendutakoa baino 220 aldiz handiagoa zen amoniako kopurua antzeman zuten Arkaitzerrekan.\nGuardia Zibilaren arabera, lau egunez luzatu zen legez kanpoko isurketa hura, amoniakodun 2.200.000 litro ur isuri ziren, ez zen halakorik gertatu zen lehen aldia. Gutxienez beste behin jazo omen zen antzeko gertaeraren bat. Maiatzekora itzulita, datuoz gain ezer berririk ez. Hilabeteotan aipatu izan den moduan, erraustegiko kamioi batek karga hustutzerakoan, mangera baten garbiketa lanetan zebiltzala izan zen isurketa. Antza, erraustegian lanean zebiltzanek ez omen zioten eman behar besteko garrantziarik isurketari.\nGipuzkoako Hondakinen Kontsortziotik (GHK), lehendakari Jose Ignacio Asensiok erraustegiak honetan guztian zerikusirik zuenik ukatu egin zuen, gerora GHK-k enpresa emakidadunari egotzi zion Arkaitzerrekako istripuaren ardura. Enpresari espedientea zaabaldu eta 45.000 euroko isuna jarri zion hiru arau hausteengatik.\nGogoan izan, Anerreka Ingurumen Elkarteak, Zubieta Lantzenek eta Eguzkik salaketa aurkeztu zuten Gipuzkoako Ingurumen Fiskaltzan. Fiskaltzak Arkaitzerrekako isurketa "ingurumenaren aurkako ustezko delitu bat dela uste du" eta "egin dituen ikerketa-diligentziak Donostiako 5. Instrukzio Epaitegira bidali ditu, berau baita kasuaren ardura duena". Ingurumenaren aurkako deliturik egon den erabaki beharko du.


Liburu hau ez da sintaxi-liburu bat, nahiz eta, zentzu zabalean, joskeraz diharduela esan litekeen.\nSintaxia arau sorta baten bitartez perpaus gramatikalak sortzeko mekanismo bat da. Hiztunak arauok jakin (edo ikasi) beharra dauka. Sintaxi-arauek, ordea, erabaki gabe uzten dute nola antolatu perpausak egoki adierazteko kasuan-kasuan eman nahi den informazioa. Sintaxia, zentzu horretan, ez da interesgarria testugintzari begira: men egin, eta kito.\nBeste nonbait bilatu beharko dugu, beraz, askatasun-tarte handiagoa eskainiko digun zerbait. Denok baitakigu badela askatasun ez nolanahikorik, eta are sormen puskarik, testu bat ontzeko orduan. Non da, ordea, horren gakoa?\nEsaldia dugu ideien adierazpenaren eta mekanismo sintaktikoen arteko zubi edo, hobeki, interfasea, maila bietan baita unitate funtsezkoa. Ideien eta ikuspuntuaren arabera moldakorra dugu esaldia, haren barne osagaien arteko jokoari esker. Joko hori bideratzen duten funtzio informatiboen inguruan mugituko gara esaldiaren antolaeran barrenako ibilaldi honetan.\nEsaldiak, onartzen bazait irudia, badu gorputz materiala, hotsezkoa zein letrazkoa, morfosintaxi eta lexikozkoa, baina badu arima adierazkorra ere, mugikortasuna, bizia, grazia ematen diona. Arima hori komunikazioari dagokio, informazioa antolatzeko erari.\nTestuaren osotasunean nahiz azpiatal bakoitzean izaten den erabakigai bertsuarekin egingo dugu topo , txiki-laburragoan, esaldi bakoitzean: zer hizpide hartu, nondik eta nola abiatu, zer nabarmendu, zer gehitu...\nHelburua ez da inolako teoria berririk asmatzea, baizik eta testugintzaren praktikan bildutako eskarmentua lagungarri gisa eskaintzea testugileei, nork bere mailan eta eran balia dezan.


Udal liburutegia ekainaren 3an irekiko da\nEusko Jaurlaritzak emandako argibideei jarraituz, Ermuko Udal liburutegiak ekainaren 3an, asteazkena, zabalduko ditu ateak. Horretarako, Udalak neurri egokiak hartu ditu, instalazioak gune seguruak izan daitezen erabiltzaileentzat nahiz bertako langileentzat.\nOrdutegia astelehenetik ostiralera 08:30etik 14:30era izango da, eta 70 urtetik gorakoek lehentasuna izango dute 10:00etatik 12:00etarako tartean.\nIrekiera fase honetan eskainiko den zerbitzu bakarra materialak itzultzea eta maileguan hartzea izango da, eta arreta indibiduala izango da.\nItzulketak errazte aldera, eraikinera sartzeko hallean kutxa batzuk jarriko dira, eta itzuli nahi diren dokumentuak bertan utzi beharko dira. Material horiek 15 egunez berrogeialdian jarriko dira.\nMaterialak maileguan eraman ahal izateko, erabiltzaileek, ahal den neurrian, aldez aurretik nahi dutena liburutegira eska dezatela eskatzen da, eskura dagoen edozein komunikazio kanal erabiliz: posta elektronikoa (biblioteca@udalermua.net), telefonoa (943 17 92 12), WhatsApp eta Liburubila, Euskadiko Irakurketa Publikoko Sareko kultura-baliabideen bilatzailea, liburuen eta ikus-entzunezkoen eskuragarritasuna kontsultatzeko eta horiek erreserbatzeko aukera ematen duena. Liburutegiko pasabidea materiala jaso edo uzteko beharrezkoa dena soilik izan dadin saiatzen gara.\nLiburutegiko sarrera eta arreta (Teresa Murga eraikineko lehen solairua) banan-banan egingo da. Semaforo bat jarri da eraikinaren hallean, eta bertan adieraziko da noiz sar daitekeen eta noiz itxaron behar den. 6 urtetik beherakoen eta laguntza behar izan dezaketen pertsonen kasuan, laguntzailearen presentzia baimenduko da.\nLiburutegi osasuntsua guztiontzat\nEzohiko egoera honen aurrean zalantzak argitzeko, liburutegiak Liburutegi osasuntsua izeneko dekalogoa osatu du. Bertan, zerbitzuan sartzeko baldintza berriei buruzko informazio praktikoa jasotzen da.\nGogorarazten dizuegu liburutegiak eskaintzen duen aholkularitza zerbitzua aktibo egon dela berrogeialdian eta hala jarraitzen duela; beraz, edozein zalantza argitzeko edo zure irakurketak edo ikus-entzunezkoak eskatzeko aukera duzu 943 17 92 12 telefono zenbakian, biblioteca@udalermua.net helbide elektronikoan edota WhatsApp bidez.\nIrekitze horretarako, Euskadiko Irakurketa Publikoko Sareko liburutegiak berriz irekitzearen aurrean jarduteko jarraibideak jarraitzen ari dira. Udal liburutegiak parte hartzen duen COVID-19 eta liburutegiak lantaldeak egin du dokumentua, erabiltzaileei eta langileei lehentasuna emanez eta haien osasuna bermatuz.


Pouydraguin - Wikipedia, entziklopedia askea.\nGérard FITAN (2014-2020)\n43° 39′ 31″ N, 0° 02′ 15″ E / 43.658611111111°N,0.0375°E / 43.658611111111; 0.0375Koordenatuak: 43° 39′ 31″ N, 0° 02′ 15″ E / 43.658611111111°N,0.0375°E / 43.658611111111; 0.0375\nAignan, Bouzon-Gellenave, Lasserade, Loussous-Débat, Tasque eta Termes-d'Armagnac\nPouydraguin (frantsesez eta ofizialki: Pouydraguin) Okzitaniako udalerri bat da. Administratiboki Frantziako Gers departamenduan dago, Okzitania eskualdean. 2013an 160 biztanle zituen.\n2007an Pouydraguin udalerrian erroldatutako biztanleak 143 ziren. Familiak 52 ziren, horien artean 8 pertsona bakarrekoak ziren (8 bakarrik bizi ziren emakumeak eta 8 bakarrik bizi ziren emakumeak), 24 seme-alabarik gabeko familiak ziren eta 20 seme-alabak dituzten bikoteak ziren.\n2007an 72 etxebizitza zeuden, 58 familiaren etxebizitza nagusia ziren, 8 bigarren erresidentzia ziren eta 6 hutsik zeuden. Etxebizitza guzti hauek 72etxeak ziren. 58 etxebizitza nagusietatik 51 bere jabearen bizilekua ziren, 5 alokairuan okupaturik zeuden eta 2 doan lagata zeuden; 1ek bi gela zituen, 4 etxek hiru zituzten, 11 etxek lau zituzten eta 42 etxek bost zituzten. 31 etxek euren parking plaza propioa zuten azpian. 31 etxetan ibilgailu bat zegoen eta 26 etxetan bat baino gehiago zituzten.\nPouydraguin udalerriko biztanleria-piramidea 2009an .\n2007an lan egiteko adina zuten pertsonak 81 ziren, horien artean 64 aktiboak ziren eta 17 inaktiboak ziren. 64 pertsona aktiboetatik 57 lanean zeuden (31 gizon eta 26 emakume) eta 7 langabezian zeuden (2 gizon eta 5 emakume). 17 pertsona inaktiboetatik 9 erretiraturik zeuden, 2 ikasten zeuden eta 6 "bestelako inaktibo" gisa sailkaturik zeuden.\n2009an Pouydraguin udalerrian 57 unitate fiskal zeuden, 150 pertsonek osaturik. Pertsona bakoitzeko diru-sarrera fiskalaren mediana urteko 16.802 euro zen.\n2000. urtean Pouydraguin udalerrian 13 nekazaritza-ustiategi zeuden, 603 hektarea erabiltzen.\nTasque (2,4 km)\nLoussous-Débat (2,9 km)\nFustérouau (3,5 km)\nTermes-d'Armagnac (4,0 km)\nLasserade (4,3 km)\nCouloumé-Mondebat (5,0 km)\nGaliax (5,0 km)\nCahuzac-sur-Adour (5,1 km)\nSabazan (5,4 km)\nAignan (5,8 km)\nWikimedia Commonsen badira fitxategi gehiago, gai hau dutenak: Pouydraguin\nOrriaren azken aldaketa: 19 martxoa 2019, 17:08.


Mende Kosteak : Oarsoaldeko Hitza\nTomateak hazteko eskuliburua eskatu zenidan, eta ekarri dizut. Lehen erabakia udaberrian hartu behar duzu: hazitik ala landaretik abiatzea. Ereitea hautatuz gero, lehenago hasi behar duzu. Denboraz larri zabiltzanez, hasi landaretik. Urte lasairen baterako, aski da aurreko urteko landare onenen haziak bildu, eguzkitan lehortu, eta udaberrian lur epeletan sartzea.\nTomatea landatzeko, berriz, lehenik lurra irauli, lehortzean aitzurraz landu, eta zulo sakona egin behar duzu. Landarea sartzerakoan bi eskuekin bildu lurra, tinko gera dadin, eta goitik beherako errenkaden artean harana osatu. Oinarria bakarrik busti ureztatzean, eta noizean behin tomatearen hazkuntza gidatu, alboko makilari lotuz. Bestelako zereginik ez denean, enborraren eta hostoen arteko muskilak kendu, zuhaixka adarkatu ez dadin. Eta, mesedez, zaindu amona mantangorriak, zorriak jaten izurriak kontrolatzen dituzte.\nTomateekin ausartuz gero, kasu eguraldiarekin. Ekaitz eraso batek guztia izorra dezake. Halaxe gertatu zaigu aurten. Zabarreren etorrerarekin batera heldu zen kazkabarra ere. Batzuek txupinazoa zuten buruan, besteok tomateak. Espero zitekeen? Bai. Espero behar nuen? Bai. Espero nuen? Ez! Aurreko urratsak egiteko lanak hartu ondoren, harria. Landareak koxkortzen ari zirenean, ezusteko malapartatua. Tomateez gain, ni ere gelditu nintzen lur jota.\nGerora ohartu naiz arazoa ez zela kazkabarra. Ezina ez datorrela izorratutako landareetatik, horiek zaintzeko denbora nekez lortzetik baizik. Asko bizi gara horrela, denbora zurrupatzen digute: herriko eragileetan pasatako orduek, lanean ongi aritzeko saiakerek, azken ikasgaiko idazlanek, festak inolako erasorik gabe ospatzeko bilerek… Nire kasuan, zutabe hau prestatzeko gogoetan aritutako uneek. Zure kasuan, agian, sarbide probetarako ikasketek.\nTontakeria dirudi, baina askotan txikikeriarik inozoenak ematen digu aditzera zer nolako zama daramagun gainean. Kazkabarrak tomate landarea txikitzea izan liteke, dantza emanaldirako edalontziaren gainean salto egin, eta hura lehertzea, edo parranda giroan edozein ezezagunekin eztabaidan amaitzea.\nTamalez, entzungor egin dizut, ez dizut ekarri lasai bizitzeko eskulibururik. Bai, ordea, lurra adina iraultzeko esaldi bat: Tapia eta Leturiaren Hik lan eta nik jai. Guztiok beteko bagenu, ez legoke jairik. Bitartean, gutxi batzuek eusten diote lanari besteek jai egin dezaten. Berdin mundu hobe baten alde borrokatzeko dinamiketan. Tomateak zaintzen adina disfrutatzen dugulako herria eraldatzen, izan daitezela Zabarreren etorrera arrakastatsua eta txosnaguneko giro aparta lezoarrak herriko eragileetan inplikatzeko gonbidapen.


Gaubekak eta Del Riok uste baino errazago irabazi dute Bizkaiko Pala Irekiaren finala (3-0) | Pelota | Naiz\n2022 EKA. 11 - 17:35h\nGaubekak eta Del Riok uste baino errazago irabazi dute Bizkaiko Pala Irekiaren finala (3-0)\nEsteban Gaubeka beteranoa izan da laukoteko onena eta gorriak 10-7, 10-5 eta 10-6 nagusitu dira. Asier Del Rio atzelari gazteak ere primeran lagundu dio armintzarrari. Ibai Perez, aldiz, ahul ibili da.\nEsteban Gaubeka izan da beste behin partidako onena. (Aritz LOIOLA | FOKU)\nEsteban Gaubeka eta Asier Del Rio dira Bizkaiko Irekiaren txapeldun berriak, finalean Beñat Ibarguren eta Ibai Perez uste baino errazago menderatu ostean. Gorriak 3-0 nagusitu dira: 10-7, 10-5 eta 10-6.\nBikote bakoitzean nahiko argi zegoen nork eraman beharra zeukan jokoaren pisua: gorrietan Gaubeka beteranoak jokoa aurrera eraman beharra zeukan, eta urdinen artean berriz Ibai Perezek izan behar zuen atzean bere legea ezarri behar zuena. Eta lehia hori gorrien aldera erori da nabarmen.\nHasiera-hasieratik Esteban Gaubeka asko sartu da jokoan, txispa handiarekin dago armintzarra, eta kolore guztietako tantoak egin ditu –10 guztira–, batez ere orma-bikoari txinpartak ateraz. Gainera, Asier Del Rio gazteak ederki lagundu dio bizkartzain lanetan eta pilota oso gutxi galdu ditu –4 bakarrik–, defentsan asko ikasten ari dela erakutsiz.\nBikote urdinean, aldiz, Ibai Perez normalean baino maila apalagoan ibili da –7 galdutako– eta defentsan erraztasun handiegiak eman dizkie aurkariei. Aurrean Beñat Ibarguren saiatu da jokoaren norabidea aldatzen, baina ez du lortu bere helburua.\nAzkenean, 46 minutu eta 398 pilotakada nahikoak izan dituzte Gaubekak eta Del Riok garaipena lortzeko.\n«Ikusgarri jokatu dugu. Asierrek bikain dominatu du atzean eta aukera asko sortu dizkit aurrean errematerako. Ni txisparekin nabil, finalerdietan ere oso pozik amaitu nuen eta gaur ere gustura amaitu dut egindako lanarekin. Argi geneukan Beñati pilota kendu behar geniola eta egia da Ibai normalean baino ahulxeago aritu dela», adierazi du final amaieran Armintzako “oilarrak”.\nLehiaketa honetako laugarren txapela du aurrelari bizkaitar beteranoak, iaz Gordonekin lortu zuenari jarraipena emanez eta hiru dituen Pablo Fusto atzean utziz garaipen zerrendan. Asier Del Rioren kasuan, profesional mailan janzten duen lehen txapela izan da gaurkoa.


Covid-19 koronabirusa: positiboak Euskadin, 2021eko irailaren 28an\nAzken orduetan kutsatze berriak eta birusaren birsorkuntza indizeak gora egin dute. Hala ere, gaixo kritikoen kopuruak behera egin du, eta intzidentzia metatuak behera egiten jarraitzen du.\nHainbat pertsona zebrabide bat gurutzatzen, Bilbon. Argazkia: EITB Media.\nPositibo berriek gora egin dute apur bat azken orduetan Euskadin, 100 kasuraino, aurreko eguneko 75 kasuen gainetik, eta birusaren birsorkuntza tasa (R0) 1etik behera dago, baina hiru ehunen igo da, 0,89raino.\nGotzone Sagardui Eusko Jaurlaritzako Osasun sailburuak azpimarratu du pandemiaren joera "ona" dela eta Euskadi "ondo egotetik gertu" dagoela, baina "zuhurtzia" eskatu du, azken egunetan adierazle batzuen gorakada "koiunturala" den ikusi arte.\nOsasun Sailaren azken buletinaren arabera, astelehenean 6.942 proba diagnostiko egin dituzte eta positiboen tasa % 1,4ra jaitsi da, iazko uztailaren erdialdetik izandako ehunekorik txikiena.\nKutsatutako 100 pertsona berrietatik 53 Bizkaian atzeman dituzte, 36 Gipuzkoan, 9 Araban eta 2 autonomia-erkidegotik kanpo bizi diren pertsonen artean.\n14 eguneko intzidentzia-tasa metatuak azken sei egunetako jaitsierarik handiena izan du, 5 kasu gutxiagorekin, eta 83,7an kokatu da. 73,5 kasu izan dira Araban, 84,5 Bizkaian eta 82 Gipuzkoan.\nOinarrizko birsorkuntza-tasaren bilakaera negatiboa da berriz ere hirugarren egunez jarraian igo baita 0,89raino.\nR0 indizeak okerrago jarraitzen du Araban (0,95), Bizkaian (0,86) eta Gipuzkoan (0,92) baino. Azken orduetan adierazle hori igo ez den lurralde bakarra Gipuzkoa da.\nEAEko ospitaleetan, berriz, igandean ospitaleratutakoen kopurua errepikatu da: 124 pertsona, baina ZIUetan 39 gaixo daude, igandean baino 2 gutxiago. Astelehen honetan 85 gaixo zeuden (2 gehiago) gela arruntetan eta egunean zehar 15 pertsona ospitaleratu behar izan zituzten, bezperan baino 4 gehiago.\nPandemiaren egoera on hori, oro har, toki-mailan islatzen da. Dagoeneko ez dago autonomia erkidegoko udalerririk transmisio-gune gorria deritzonean, Lekeitio (Bizkaia) gune horretatik atera eta gero, bera baitzen bertan zegoen bakarra.\nAurrez aurreko arreta Osakidetzan\nOsakidetzak urte amaierarako berreskuratu nahi du pandemiaren aurretik zegoen arreta presentziala (guztizkoaren % 65), eta osasun-zentroetako kontsultei "pixkanaka" ekingo die berriz ere. Kontsulta horietan beste norbaitekin batera joan ahal izango da, eta arnas sintomak dituzten pazienteei arreta emango zaie, ordu tarte desberdinetan.


Philip Morrisek urtetan ezkutatu zituen erretzaile pasiboen tabakoaren arriskuak, ikertzaile britainiarren arabera | Consumer\nPhilip Morrisek urtetan ezkutatu zituen erretzaile pasiboen tabakoaren arriskuak, ikertzaile britainiarren arabera\n70eko hamarkadaren hasieran, tabako-fabrikak instalazio batzuk kontratatu zituen Alemanian, tabakoaren efektuekin lotutako esperimentu sekretuak egiteko.\nBritainia Handiko ikertzaile talde batek eskandalu berri bat azaleratu du Philip Morris AEBetako tabako-fabrikan. Londresko Medikuntza Tropikaleko Eskolako adituek “The Lancet” zientzia-aldizkari entzutetsuaren edizio elektronikoan artikulu bat argitaratu dute, non enpresa horri egozten dioten erretzaile pasiboek tabakoak dituen arriskuei buruzko informazioa ezkutatzea.\nTestua enpresaren barne-informazioari buruzkoa da, eta 70eko hamarkadaren hasieran Alemanian tabakoaren efektuekin lotutako esperimentu sekretuak egiteko instalazio batzuk kontratatu zituela kontatzen du. Emaitzak oso gutxitan argitaratu ziren, eta agertu zirenek ez zuten eraginik kalteetan. Enpresak egitura konplexu bat egin zuen Alemaniako laborategiarekin inolako harremanik izan ez zedin, nahiz eta “The Lancet” lanean exekutibo batzuek bazekitela ziurtatzen den.\nLan horietako batek 80ko hamarkadan keak erretzaile pasiboetan duen eragina aztertu zuen. Philip Morrisek argitaratu zituen datuek zalantzan jartzen zituzten tabakoak erretzaile ez direnentzat zituen ondorio kaltegarriei buruzko garai hartako azterlanak. Hala ere, “argitaratu gabeko txostenek, Alemanian egindakoak, erakusten dute erretzaile pasiboek arnasten duten kea zigarroa arnastea baino kaltegarriagoa zela”, azaldu du Londresko eskolako Martin McKeek.\nHain zuzen ere, atzo aurkeztu zen Bartzelonan egiten ari den Tabakismoaren Prebentziorako Kongresu Nazionalean ostalaritzako langileek duten arriskuari buruzko azterlan berri bat. Bartzelonako Osasun Publikoko Agentziaren lanak dioenez, biriketako minbizia izateko arriskua 145 heriotza baino handiagoa da 100.000 pertsonako.\narriskuak fumadores-eu pasivos-eu


balbula: Josu Zabaleta: Oso itzultzaile mugatua\nasteartea, martxoak 24, 2020\nBueltatuz orain ki Josu Zabaleta itzultzale laureatua, jo dugu ki lan bat zein Zabaletak itzuli zuen an 2007: "Gizarte irekia eta haren etsaiak" (Karl Popper), zeinen sarrera hasten den honela:\nAurkibideari begiratuz agian agerikoak ez diruditen hainbat gai planteatzen dira liburu honetan.\nGure zibilizazioak aurre egin izan dien zailtasun batzuk zirriborratzen dira: zinez esan daiteke gizatasuna eta arrazoizkotasuna, berdintasuna eta askatasuna lortu nahi dituen zibilizazio bat dela; ...\nHar dezagun bigarren pasartetxoa, non, galdegai luze samarretan ohi denez, hasten gara irakurtzen esaldiaren parte rematikoena ("Gure zibilizazioak aurre egin izan dien zailtasun batzuk") ustez-eta tematikoa den, jasoaz ondoriozko turbazioa noiz aurkitu aditza, zeinek, askotan, eramanen gaitu ki berrirakurri esaldia.\nGero bi puntuak eta ematen zaigu bá-zerrenda kin lau terminu handi bezain luze zein, irakurri ahala, ez dakigun zér paper jokatzen ari diren an esaldia, ezta zértara datozen, areanda, askotan lez, jasó aditza eta bere referentea ("lortu nahi dituen zibilizazio bat"). Pasartea ez da batere eraginkorra, eta bai, ordea, indarrik gabekoa, giharrik gabekoa.\nIkus dezagun pasarte hori bere gaztelerazko itzulpenean:\nEste libro plantea problemas que pueden no surgir con toda evidencia de la mera lectura del índice.\nEn él se esbozan algunas de las dificultades enfrentadas por nuestra civilización, de la cual podría decirse, para caracterizarla, que apunta hacia el sentimiento de humanidad y razonabilidad, hacia la igualdad y la libertad;...\nHor akaso harrituko gara noiz ikusi "de la cual", esan nahi baita "zeintaz", zein ez den agertzen an euskal itzulpena, orobat nola, antza, ez den agertzen an beste ezein itzulpen hen Josu Zabaleta: nik, oraindik behintzat, ez diot irakurri "zein" bat bera ere zeinekin bideratú bere sintaxia. Izanez ere, horixe da arrazoietako bat zérgatik Josu Zabaleta den oso itzultzaile mugatua: zeren ez baitu erabiltzen "zein" erlatiborik. Horixe da, antza, bere meritu handi horietako bat.\nGero ikusten dugu ze, aipatutako terminu-zerrenda hori, zein euskarazkoan ez den baizik zérbait indarge, mekaniko, gatzik gabekoa, deskripzio hutsa, bihurtzen dén ondo ulergarri ("la civilización...apunta hacia el sentimiento de humanidad y razonabilidad, hacia la igualdad y la libertad;..."), ondo koherentea, hitzetik hitzera ere ondo prestatuz bidea afin, bideburuan, hitz handi horiek, gure helburua, erakus dezatén euren indar guztia, euren distira guztia.\nHorixe dateke bigarren meritu nagusietakoa hen Josu Zabaleta, etengabeko zorabio tema-rematikoa eta inefektivitate intdargea, zein lortzen den jarraikiz ez dakit zéin lege mugatzaile (garziarra?) ordezta jarraitú a-lege universala e-komunikazioa, oinarrizkoena, orokorrena (salbuespenak salbuespen): prestatu bidea progresiboki afin lortú, esaldi-bukaeran, sari komunikatiboa, zein baita, hori bai, saririk handiena. [⇶]\nposted by Jesus Rubio at asteartea, martxoak 24, 2020


Altzoko Handiaren inguruko liburu bat argitaratu du Aldundiak - Albisteen atala - Kultura - Kultura\nMigel Joakin Eleizegiren bizitzari errepasoa egiten dio Luis Angel Sanchez Gomezek idatzitako liburuak, artxiboetako material ugari errebisatu ondoren.\nAltzoko Handia. Euskaldun mitiko bat (nahiz guztiz erreala) XIX. mendeko Europan liburua Aldundiaren Kultura Departamentuak editatu du. Euskarazko 500 alek eta gaztelaniazko beste hainbestek osatzen dute edizioa. Donostiako liburu azokan salduko da, ekainaren 28an eta baita liburu dendetan ere. Jendaurreko salmenta prezioa 15 eurokoa izango da. Egileak Gipuzkoako artxiboetako dokumentazioa erabili du iturri gisa.\nXIX. mendearen erdialdera Europan bizi izan zen erraldoirik ezagunena aztertzen da bertan: Migel Joakin Eleizegi Ateaga (1818-1861). Ziurrenik 2,42 metro garai izatera heldu zen, eta, hala, sekula izan den herritar euskaldunik (eta espainiarrik) garaiena da.\nEspainiako, Britainia Handiko, Portugalgo eta Frantziako hemeroteka fisiko eta birtualak aztertu ondoren, egin zituen bidaia eta erakustaldietako asko dokumentatu ditu. Pertsonaia zinez interesgarri bat erakusten zaigu, urrun dagoena topikoek deskribatzen duten pertsona triste, manipulagarri eta Ipintza baserrira itzultzeko irrikaz dagoen hartatik.\nKapitulu bat ematen zaio Migel Joakinek zuen gaixotasunaren ondorioak azaltzeari. Gaixotasun horri, adinaren arabera, gigantismoa edo akromegalia deitzen zaio.\nLiburu hau ezinbesteko ekarpena da Migel Joakin bera, Europan izan zuen proiekzioa eta «erraldoien» erakustaldiek XIX. mendeko Europan utzi zuten arrastoa ezagutzeko.\nLuis Angel Sanchez Gomez (Madril, 1962)\nHistorian doktorea eta Antropologia Kulturaleko irakasle titularra da, Madrilgo Complutense Unibertsitateko Geografia eta Historia fakultatean. Argitaratuak ditu dozenaka artikulu eta dozena erdi bat liburu Filipinetako etnohistoriaz, nekazarien antropologiaz, antropologiaren historiaz, eta nazioarteko, kolonialismoko eta misioetako esposizioen historiaz. Azken urteetan, XIX. mendeko erraldoi akromegalikoak aztertu ditu batik bat. Lan esparru horretatik datorkio, hain zuzen ere, Altzoko Handiarekiko interesa.


Alternatibak Elikadura Burujabetzaren alde bihar Bilbon Etxaldek deitutako manifestaziora joateko deia egin die herritarrei – Alternatiba\nAlternatibak Elikadura Burujabetzaren alde bihar Bilbon Etxaldek deitutako manifestaziora joateko deia egin die herritarrei\nAlternatibako Mahai Ekologistako bozeramaile Asier Vegak, bihar Bilboko kaleak zeharkatuko dituen elikadura burujabetzaren alde “Elikadura, herritarron eskubidea” lemapean Etxalde mugimenduak antolatutako manifestaziora herritar guztiei dei egin die. Guztiontzako “elikadura eredu iraunkor baten alde egingo da, elikadura eskubide bat izan ez ezik, bizirik irauteko beharrezkoa ere delako”.\nAlderdi ezkertiar eta ekologistako bozeramaileak gogorarazi duenez, elikatzeko eskubidea 1948ko Giza Eskubideen Aldarrikapen Unibertsalean jasotzen da baina, “tamalez, munduan eta Europako Nekazal Politika Bateratuan (NPB) gailentzen den eredu neoliberal kapitalista honen ondorioz, elikadura, merkantzia eta espekulaziorako tresna bilakatu da”. Eta honek, laguntza publikoen kontzentrazioa sustatzeaz aparte, hainbat gizarte segmentuen onura ere ekarri du beste pertsona eta herri askoren gabeziaren eta gosearen lepotik”.\nBestetik, Vegak, Euskal Herriaren kasua azpimarratu nahi izan du: “Hemen kontsumitzen ditugun elikagaien %4a baino ez da gure lurraldean ekoizten eta, horregatik, enpresa banatzaile eta saltzaile erraldoi hauetatik bat-batean urruntzeko beharra dugu”. Era berean, bertako lurren “bereganatze masiboa” salatu eta, aldi berean, arrantza, nekazaritza eta abeltzaintza eredu industrialen kontra egiteko garrantzia adierazi du ere.\nEgoera honi aurre egiteko, Alternatibak nekazarien eskubideak kalean aldarrikatzeko dei egin dio gizarte osoari, bihar Bilboko Jesusen Bihotzetik 12:00etan abiatuko den elkarretaratzean parte hartuz mugimendu sozial, GKE, talde ekologista eta sindikalekin batera. Alternatibako ordezkaritza zabala ere izango da martxan, hautatu berriak diren Diana urrea eta Oskar Matute legebiltzarkideak eta Asier Vega bere ere, besteak beste.\nBerria Elikadura subiranotasuna Euskal Herria\nHitzarmenetarako EHBilduk aurkezten dituen oinarriak\nMugituk baraualdia egingo du AHT-ren kontra / Mugitu prepara un ayuno contra el TAV


matematika Archives - Page 19 of 21 - Zientzia Kaiera\nemakumeak matematika zientziaren_historia\nUxune Martinez Maria Gaetana Agnesi (1718-1799) matematikaria, hizkuntzalaria, teologoa eta filosofo italiarra Milanen jaio zen 1718ko maiatzaren 16an. Agnesiren izena geometria analitiko eta kalkulu-liburuetan agertzen da sarritan, beti “Agnesiren sorgina” izeneko kurbari esker eta baita ere, 1748an Instituzioni analítiche ad […]\nMinbiziaren loteria ankerra artikulua ekarri zigun Amaia Portugalek Zientzia Kaiera honetara urtarrilaren 7an. Bertan esaten zigun minbizien bi herenak zoriari lotuta daudela (“zorte txarra”) eta ez faktore genetikoei edo kanpoko eraginari. Cristian Tomasetti eta Bert Vogelstein ikertzaileek Science aldizkarian argitaratutako […]\nUrtero legez, 2014ko amaierak zerrendak ekarri zizkigun: pertsonaia aipagarrienak, kirolari onenak, berri deigarrienak… Zientzia eta teknologiaren gertaera garrantzitsuenek ere izan zuten beren lekua eta hainbat aldizkari eta web gunetan aurkitu genituen. Nire lagun zirikatzaile batek ez zuen abagunea galdu: —Ez […]\nDokumentazioa eta matematika baliatuta, minbiziaren kausak nagusiki ausazkoak direla kalkulatu dute Cristian Tomasetti eta Bert Vogelstein ikertzaileek. Gaitza izateko arriskuaren herena baino ez dago lotuta genetika edo ingurune faktoreei. Minbizi batek askotariko kausak izan ditzake, baina zenbaterainoko pisua dute faktore […]\nGaur, 2015eko egutegia estreinatu dugu. 365 egunez osatuta dagoen urte honen lehen eguna da gaurkoa. Horren jabe gara guztiok. Guztiok? Europan eta munduko hainbat herrialdeetan bai, baina beste batzuetan gaur ez da ezer berezirik gertatzen. Ez da ezeren lehena, beste […]\nHaren aitonaren bertso batetik abiatuta, Magdalena Mouján Otaño matematikari argentinarrak “Gu ta gutarrak” zientzia-fikziozko ipuina idatzi zuen. Hau da, egun, etxean “beltxa” ezizena jarri zioten matematikari distiratsuaren lanik ezagunena. Matematikan doktorea zen emakume honek letrak, zenbakiak eta euskal kultura zituen […]\nAritz eta Beñat Donostiako autobus batera sartu dira. Lekua hartzera doazenean konturatu dira bidaiari batek guardasol bat utzi duela ahaztuta. —Itzuli egingo diogu, —esan du Aritzek. —Itzuli? Ez dakizu eta norena den, —erantzun dio Beñatek. —Saiatuko naiz. Etxera heltzean telefono-zerrenda […]\nUrriaren bigarren astean jakin dugu nortzuk diren aurtengo Nobel sarien irabazleak. Abenduaren 10ean banatuko dizkiete sariak Oslon eta Stockholmen, astebeteko ospakizunei amaiera emanez. Baina ez alferrik ibili bilatzen nori eman dioten Matematikako Nobel Saria, ez dago eta. Alfred Nobelek 1895eko […]